Vesti online / Vesti / Ex YU / Božje delo čuva Srbe\nBanjaluka je juče uz velike mere bezbednosti obeležila Dan Republike Srpske - 9. januar i četvrt veka postojanja Republike Srpske. Kao nikad ranije, proslava praznika je uzburkala duhove u BiH i dodatno zaoštrila odnose između srpskog entiteta i federalne vlade u Sarajevu.\nTradicija i budućnost: Princ Aleksandar Karađorđević i Milorad Dodik\nPatrijarh srpski Irinej služio je u Sabornom hramu Hrista Spasitelja u Banjaluci liturgiju povodom praznika Svetog prvomučenika i arhiđakona Stefana, koji se obeležava i kao slava RS. Patrijarh je poručio da je RS srpsko nacionalno i duhovno biće i da nije slučajno nastala.\n- Republika Srpska je delo Božje da sačuva srpski narod, da bi opstao i ostao na prostorima koji su zaliveni krvlju i utemeljeni na kostima - poručio je patrijarh Irinej.\n"Pomoz Bog junaci"\nSvečani defile juče je započeo sa Trga Republike Srpske uz taktove Marša na Drinu, a okončan je na Trgu Krajina, gde je održan kulturno-umetnički program dok se gradom vijorilo 3.000 zastava. U povorci su učestvovali pripadnici MUP-a RS, boračke organizacije, studenti s velikom zastavom Srpske, kao i predstavnici raznovrsnih organizacija - od filharmonije do Crvenog krsta.\nBrčko slavi danas\nU Brčkom je juče bio radni dan, ali je gradonačelnik Siniša Milić uputio čestitke građanima povodom Dana Republike Srpske koji će danas biti obeležen i u tom gradu.\nSvečanosti će prisustvovati predsednik Milorad Dodik, a predviđeno je polaganje venaca na spomenik srpskim braniocima Brčkog, takođe i lomljenje slavskog kolača.\nPotom će biti održan istorijski čas na kojem će se obratiti i predstavnici lokalnih institucija Distrikta iz srpskog naroda.\n- Pomoz Bog, junaci - pozdravio je Dodik učesnike defilea, a izvedena je i himna RS "Moja Republika", ali i "Bože pravde".\nOn im je poručio da je Srpska stvorena kao odgovor naroda na dešavanja i želju da se pravi država, jer bez nje nema slobode.\nI mitraljezi čuvali bezbednost\nZa 1.000 policajaca koliko je učestvovalo u obezbeđivanju proslave u Banjaluci, ministar unutrašnjih poslova RS Dragan Lukač je rekao da je "to dovoljan broj da sve prođe bezbedno". Dan ranije su se policajci Srpske mogli videti na svakom koraku u Banjaluci kako sa dugim cevima šetaju gradom, a raskrsnice su bile blokirane oklopnim vozilima sa mitraljezima.\n- RS je danas ujedinjena u želji za mirom i slobodom - rekao je predsednik Dodik okupljenim građanima, a slavljenički je bilo i u drugim gradovima Srpske.\nU popodnevnim satima je organizovan prijem za goste i Svečana akademija na kojoj su govorili predsednici RS Milorad Dodik i Srbije Tomislav Nikolić.\nČestitka s Maglića\nMladi Fočak Vladan Mališ i njegov prijatelj Ognjen Miličević čestitali su Dan Republike Srpske fotografijom koja oduzima dah, nastalom na Magliću, najvišem vrhu Srpske i BiH, visokom 2.386 metara.\n- Slika govori više od 1.000 riječi. Za ovakvu slobodu naši očevi su život dali. Srećan ti rođendan, Republiko Srpska - poručio je Malić.\nI princ Aleksandar Karađorđević i princeza Katarina sastali su se su u Banjaluci povodom praznika s predsednikom RS i najvišim državnim zvaničnicima.\nOglasila se i Ambasada SAD u BiH, naglasivši da "nepoštovanje odluke Ustavnog suda BiH predstavlja kršenje vladavine prava, a oni koji to čine, moraju za to da odgovaraju".\nOva pretnja je upućena vlastima RS s obzirom na to da je 2015. godine Ustavni sud BiH zauzeo stav da je obeležavanje Dana RS neustavno. Banjaluka je na to odgovorila referendumom na kojem su se građani ogromnom većinom izjasnili za nastavak obeležavanja praznika.\nRazlaz i mirna Bosna\nPredsednik RS Milorad Dodik izjavio je uoči proslave da je BiH zemlja bez izgleda na uspeh i da je rešenje u mirnom razlazu, pri čemu smatra da bi referendum bio dobra stvar.\n- Taj referendum nije na redu ove godine, osim ako nas događaji ne ubrzaju - rekao je Dodik.\nNegativne reakcije iz FBiH ilustrovao je politički analitičar Ibrahim Prohić koji smatra da je Dodik prešao tačku posle koje nema povratka i da ide stopama Slobodana Miloševića.\n- Da li će završiti kao on, to ne znamo i ne zavisi ni od nas niti od njega. Valja imati na umu da je savremeno bosansko-hercegovačko pitanje zapravo geostrateško pitanje. Onako kako budu svetski moćnici hteli, tako će biti - naveo je ovaj bošnjački analitičar.\nVeterani u počasni stroj\nKao dodatna tačka sporenja bio je i angažman Trećeg pešadijskog puka Oružanih snaga BiH, koji je u nedelju bio postrojen prilikom polaganja cveća u Banjaluci, i to na zahtev srpskog člana Predsedništva BiH Mladena Ivanića.\nMeđutim, juče puk nije učestvovao u defileu centralnim ulicama u Banjaluke, što se smatra vidom kompromisa, s obzirom na to da su iz američke ambasade poručili da je "neodgovorno stavljati Oružane snage BiH u središte ove rasprave".\nPredsednik Dodik je tim povodom rekao da će iduće godine organizovati veteransku jedinicu koja će predstavljati počasni vod.\n- Obući ćemo ih u tradicionalne uniforme Vojske Republike Srpske - rekao je Dodik.


Gradsko veće: Karneval gradska manifestacija\nutorak, 30. maj 2017. 21:28h\nČlanovi Gradskog veća na današnjem zasedanju prihvatili su predlog rešenja o obrazovanju Radne grupe za rešavanje pitanja deponija na teritoriji grada Pančeva.\nNa sednici je usvojen i predlog da se Pančevački karneval, koji će se održati 16. i 17. juna, proglasi gradskom manifestacijom.\nGradski većnici usvojili su Odluku Nadzornog odbora „Zelenila“ o raspodeli dobiti koju je ovo preduzeće ostvarilo u prethodnoj godini. Odlukom je definisano da se dobit od oko 170 hiljada dinara iskoristi za pokrivanje ranijeg gubitka ovog preduzeća.\n"Zelenilo" je završilo poslovnu 2016. godinu sa pozitivnim rezultatom koji iznosi 173.480,50 dinara. Ovim dobitkom pokrivamo gubitak iz ranijih godina. Gubitak iznosi 9.304.377,52 dinara, obrazložila je Jelena Batinić, zamenik direktora JKP “Zelenilo”.\nGradsko veće prihvatilo je i predlog partnerstva sa Rumunijom, Slovenijom i Hrvatskom, koje predviđa zajedničku pripremu projekta za unapređenje robnog železničkog i intermodalnog saobraćaja u ovim državama.


Detalji poste nikad nisu objavljeni\n- Ruski predsednik se postrojenim padobrancima obratio čvrstim tonom. U nekoliko navrata tokom govora istakao je da Kosovo pripada Srbiji i da će, ako zatreba, Rusija pojačati svoje prisustvo u regionu - otkriva sagovornik koji se u to vreme zatekao na prištinskom aerodromu.\n- Uprkos povlačenju ruskih trupa, Putin je pokazao da je principijelni državnik sa vizijom, a Albanci znaju da ih jedan tako veliki državnik ne priznaje i strepe za svoju klimavu kvazidržavu - kaže Jovanović.\n- Rusija je vratila vojnike sa Kosova zbog nedostatka političke aktivnosti Beograda. Da je bilo više pameti tada, a manje podložnosti Vašingtonu, status Kosova bi bio drugačiji. U najmanju ruku Kosovo bi bilo pod protektoratom međunarodne zajednice, a ne samo jednog njenog dela - kaže diplomata Zoran Milivojević.\nČlanak indeksiran 14. 02. 2018 Zadnji put osvježen prije 1 godina


Milanović: Arbitraža za Prevlaku\nCrnogorski i hrvatski premijer, Milo Đukanović i Zoran Milanović, na konferenciji za novinare u Zagrebu (gov.me)\nHrvatski i crnogorski premijer su na konferenciji za novinare u Zagrebu potvrdili da se razgraničenje ne smatra pitanjem koje opterećuje odnose Crne Gore i Hrvatske\nCrnogorski premijer Milo Đukanović boravio je danas u zvaničnoj posjeti Hrvatskoj. U razgovoru sa kolegom Zoranom Milanovićem, konstatovano je da će pitanje razgraničenja dvije države na Prevlaci vjerovatno biti riješeno međunarodnom arbitražom.\nHrvatski premijer Zoran Milanović je, na zajedničkoj pres konferenciji s crnogorskim premijerom Milom Đukanovićem, rekao da arbitraža ne predstavlja nikakav rat, već civilizacijski način rješavanja pitanja razgraničenja.\n"Pitanje razgraničenja neće se riješiti sjutra, ni iduće godine, već će vjerovatno trajati godinama", kazao je Milanović.\nOdgovarajući na pitanje novinara da li zbog istraživanja nafte i gasa u pograničnom dijelu između Crne Gore i Hrvatske pitanje Prevlake prelazi u drugi plan, Milanović je rekao da i u postojećim okolnostima treba živjeti i raditi i da Prevlaka ne bi trebalo da bude prepreka za istraživanja.\nĐukanović je, odgovarajući na to pitanje, rekao da su on i njegov hrvatski kolega potvrdili ono što je stav dvije vlade i državne politike o Prevlaci, da se razgraničenje ne smatra pitanjem koje je otvoreno i koje opterećuje odnose Crne Gore i Hrvatske. Đukanović je kazao da se tom pitanju pristupa s vjerom u njegovo rješavanje, s konstrukrtivnim odnosom.\n"Bilo bi kranje neodgovorno blokirati razvojna pitanja zbog ovog političkog", ocijenio je Đukanović u Zagrebu.\nKomentarišući namjeru Crne Gore da postane članica NATO-a, Milanović je rekao da takvu politiku podržava relativno manji broj građana, u poređenju sa ranijim talasima proširenja. Podrška Hrvatske Crnoj Gori – i kada je u pitanju NATO i kada je u pitanju EU – nije samo deklarativna – konstatovao je Milanović.


source.ba | Predstavljen leteći automobil, cijena “paprena”\nLeteći automobil bio je atrakcija izložbe superluksuznih automobila u Monaku, gdje su zainteresovani mogli da naruče prve primjerke koji će se na asfaltu i u vazduhu naći tek 2020. godine.\nUslov za kupovinu ovog vozila, pored veoma dubokog džepa, je da kupac posjeduje i vozačku i pilotsku dozvolu.\nNovi model letećeg automobila, na manifestaciji Top Marques, predstavila je slovačka kompanija AeroMobil.\nKompanija je počela da prima pred-porudžbine za leteći automobil, čija cijena iznosi oko 1 milion eura, piše auto magazin.\nU ovaj slovački leteći automobil mogu da se smijeste dvije osobe, maksimalna brzina u vazduhu iznosi 160 km/h, a autonomija ( dolet) iznosi do 750 kilometara…\n“U uvodnoj seriji neće biti proizvedeno više od 500 primjeraka, i to po cijeni od 1,2 do 1,5 miliona eura, u zavisnosti od konfiguracije,” rekao je novinarima u Monaku izvršni direktor kompanije AeroMobil, Juraj Vaculik.\nNovi model letećeg automobila u Monaku je otkrio princ Albert II od Monaka.\nZa konvencionalni saobraćaj, automobil ima dužinu od šest metara i širinu od 2,2 metra, piše auto magazin.\nSa “raširenim krilima” širina se povećava na 8,8 metara. U letećem režimu, u koji se automobil transformiše za samo tri minuta, AeroMobil pogoni motor snage 224 kW i ima dolet 750 kilometara.\nAutomobil je opremljen padobranom, a kupac može poručiti i funkciju autopilota.


Sukob migranta u Zenici zbog pozicije na mostu za prodaju maramica - ZENICAgrad.INFO\nSukob migranta u Zenici zbog pozicije na mostu za prodaju maramica\nPosted on 6. Juna 2020. 6. Juna 2020. By\nU Zenici je večeras, na novom mostu, došlo do naguravanja između migranata zbog čega je intervenirala i policija, saznaje “Avaz”.\nNaime, kako nam je izjavio dežurni službenik u Operativnom centru Ministarstva unutrašnjih poslova (MUP) Zeničko-dobojskog kantona, zahvaljujući brzoj intervenciji policije spriječen je veći incident.\n– Došlo je do međusobnog naguravanja migranata. Policija je odmah reagirala i oni su se razišli, a tako i spriječili da naguravanje preraste u tuču – kaže dežurni službenik u Operativnom centru MUP-a ZDK za “Avaz”.\nKako saznajemo, do incidenta je došlo zbog pozicije na mostu na kojoj migranti u Zenici prodaju maramice i tako zarade za život u nepoznatom gradu.\nPrevious Post: Ponovo raste broj oboljelih u RS: Zaražene 23 osobe\nNext Post: Podignuta optužnica protiv još jednog bh. državljanina zbog članstva u ISIL-u


Viminacium Avantura na leto će biti otvoren da decu od 10 do 17 godina\nBeta 11. aprila 2018. 13:55\nZabavno-edukativni centar „Viminacium Avantura“ u okviru jednog od najvećih evropskih arheoloških nalazišta kod Požarevca na leto će biti otvoren da decu od 10 o 17 godina, najavljeno je danas iz Viminaciuma.\nU okviru tog centra će na autentičan način biti oživljen prostor nekadašnjeg antičkog grada Viminaciuma, gde će se naći replika rimskog vojnog logora i specijalni legionarski poligon sa preprekama, kao i avantura park.\nMladi kamperi imaće priliku da se na lokalitetu starom više od 2.000 godina, kroz interesantne i interaktivne edukativne radionice upoznaju sa naukama kao što su arheologija, antropologija, paleontologija i astronomija, sa starim zanatima i mnogim drugim izvidjačkim veštinama i tehnikama samoodbrane.\n„Deca i mladi će kroz sedmodnevni program moći da otkriju svoje potencijale i interesovanja. ‘Putovanjem’ kroz rimsku istoriju, vraćamo se u pax romana – najlepše doba Rimskog carstva i zajedno sa našim mladim legionarima razvijamo veštine za 21. vek“, kazao je vodja projekta „Viminacijum Avantura“ Vladimir Djumić .\nProjekat „Viminacijum Avantura“ realizuje se u saradnji sa Viminacium Fondacijom, arheološkim parkom Viminacium i Arheološkim institutom.\nIzgradnju poligona legionara i avantura parka finansijski je podržalo Ministarstvo trgovine, turizma i telekomunikacija, kroz Turističku organizaciju Požarevac.\nAMSS: Saobraćaj pojačanog intenziteta tokom dana\nBeograd: Dve osobe lakše povređene u dve saobraćajne nezgode


Vlada donijela odluku o povećanju najniže plate u Srpskoj na 540 maraka - FILTER\nVlada donijela odluku o povećanju najniže plate u Srpskoj na 540 maraka\nNa današnjoj sjednici Vlade razmatran je set zakona u vezi povećanja plata radnicima u Srpskoj. Donesena je odluka o povećanju najniže plate na 540 KM.\nU narednih sat ili dva zatražićemo posebnu sjednicu Narodne skupštine kako bi zakoni prošli proceduru do kraja maja i kako bi njihova primjena bila od 1. juna rekao je premijer Radovan Višković, dodajući da ima informaciju da će kolegijum Skupštine biti 24. maja.\n– Kroz set zakona Vlada se odriče 70 miliona KM koji će biti pretočeni u povećanje plata u javnom i privatnom sektoru – rekao je Višković.\nVlada Republike Srpske danas je razmatrala Zakon o platama zaposlenih u javnim ustanovama u oblasti zdravstva Republike Srpske, Zakon o izmjenama Zakona o platama zaposlenih u oblasti visokog obrazovanja i studentskog standarda, Zakon o izmjenama Zakona o platama zaposlenih u osnovnim i srednjim školama i đačkim domovima, Zakon o izmjeni Zakona o platama zaposlenih u oblasti kulture, te Zakon o platama zaposlenih u oblasti pravosuđa.\nNajviše nesuglasica sa sindikatima bilo je u zdravstvenim sektoru, za platu od 800 maraka povećanje iznosi 8 odsto, za platu od hiljadu maraka 7,7 odsto, za platu preku 2.500 KM povećanje je 6,6 odsto, precizirao je Višković\n– Primjećeno je da su dežurstva i prekovremeni rad u zdravstvu, bili manje plaćeni, i to je sada korigovano i biće plaćeno kao redovan rad – rekao je Višković.\nUmanjenje od 70 miliona maraka u budžetu biće nadoknađeno rastom prihoda, tvrdi premijer.\nTags: Vlada Republike Srpske povećanje plata Radovan Višković\nPrethodna Ukinut policijski čas u FBiH\nSledeća Snima se film “Svjedok” po svjedočanstvu Zorana Stankovića


Hadži novi trener Rumunije :: Sportal\nAgencije - Vest objavljena: 20:37 - 21.11.2015\nIako Lučesku nije potvrdio da napušta reprezentaciju, većinski vlasnik Rapida Georgi Kopos izjavio je da je Lučesku potpisao ugovor na četiri godine sa tim klubom u kojem je već bio trener.\nPredsednik Fudbalske federacije Rumunije Mirčea Sandu je izjavio da će na čelu reprezentacije i dalje biti Lučesku.\nLučesku je posle pobede nad BiH od 3:0 u kvalifikacijama za Evropsko prvenstvo 2012. sinoć rekao da je vrlo zadovoljan igrom tima. On je ipak dodao da su od njegovog dolaska na čelo reprezentacije 2009. godine počeli zlobni komentari i stvaranje neprijatne atmosfere oko njega i tima.\nPredstavnici Fudbalske federacije Rumunije sada pokušavaju da ubede Lučeskua da ne napusti reprezentaciju, ili da je bar predvodi na zakazanim mečevima u Americi.\nGeorgi Hadži Fudbalska reprezentacija Rumunije Evropski fudbal


Da li Srbija ide ka izborima?! | Probajuci's Blog\nBudžet SAD u rekordnom minusu\tU Crnoj Gori internet koristi 41,3% ukupne populacije\nDa li Srbija ide ka izborima?!\nIzvor: Blic, http://www.aleksic.wordpress.com\nPredsednik Demokratske stranke Srbije Vojislav Koštunica zatražio je danas raspisivanje vanrednih parlamentarnih izbora i ocenio da Vlada Srbije nije sposobna da se suoči sa ekonomskom krizom.\n“Vlada Srbije je potpuno nesposobna da vodi ekonomsku politiku i zbog toga svakog dana srpska privreda sve više i dublje propada”, navodi se u izjavi Koštunice dostavljenoj agenciji Beta.\nPrema njegovim rečima, Vlada Srbije nema ni autoritet ni politiku da zaustavi sunovrat srpske privrede. “Više se niko i ne seća vladinih ekonomskih mera od pre dva meseca kada je na sva zvona objavljeno da će više od sto milijardi dinara biti uloženo u privredu. Danas je srpska privreda u još dubljoj krizi, i ista sudbina čeka privredu i posle najnovijih vladinih mera”, naveo je lider DSS. Ocenio je da će i posle novih mera privreda dospeti u još teži položaj, jer vlada nema ekonomsku politiku za spas privrede.\n“Ova vlada je generator krize i jedini izlaz je da vlada odmah ode, pre nego što Srbiju dovede do prosjačkog štapa. Idu teška vremena i Srbija mora dobiti novu, sposobnu i odgovornu vladu koja će, umesto jalove propagande, pokrenuti unutrašnju obnovu i izvući zemlju iz teške krize. Zato su izbori nužni kao preduslov zaustavljanja urušavanja Srbije”, naveo je Koštunica.\nPortparol Demokratske stranke Jelena Trivan izjavila je danas da se Demokratska stranka ne pribojava prevremenih parlamentarnih izbora, ali da bi njihovo raspisivanje bilo “teška i bespotrebna avantura” koja ne bi dovela do preraspodele snaga na srpskoj političkoj sceni.\n“DS najmanje treba da se pribojava izbora, s obzirom na to da njen rejting konstantno raste. Porast rejtinga DS govori u prilog činjenici, prema svim istraživanjima, da je to stranka koja uspešno vodi zemlju u najtežim trenucima kroz ovu krizu”, izjavila je Jelena Trivan agenciji Tanjug.\n“U tom smislu izbori ne samo da bi bili skupi i suvišni, jedna teška i bespotrebna avantura, u trenutku kada treba da radimo važnije poslove u smislu da sačuvamo građane od posledice krize, nego se bojim da na političkoj sceni ne bi doneli ništa novo i nikakvu novu preraspodelu snaga”, rekla je Trivan.\nIzbori bi, prema njenim rečima, jedino pokazali da mnoge stranke koje se u ovom trenutku za njih deklarativno zalažu ne bi mogle da pređu cenzus.\nPrema informacijama koje je na blogu http://www.aleksic.wordpress.com postavio Ilija Bakić, Srpska napredna stranka Tomislava Nikolića zakupila je i unapred platila za septembar i oktobar sve bilborde u Beogradu koji su na udarnim mestima i frekventnim saobraćajnicama. Bakić piše da će i sledeća Skupština Demokratske stranke biti odložena. Dragan Šutanovac je dobio podršku delegata u unutrašnjosti Srbije i pitanje je kada će krenuti u “otvoreni rat” protiv Borisa Tadića. Bakić podjelu dovodi u vezu i sa “eliminacijom generala Ponoša”, tvrdeći da je najzad potvrđeno i iz DS izvora da Šutanovac ima ubedljivu većinu.


Budućnost vodoničnih ćelija još je pod znakom pitanja\nPre šest godina, bivši američki predsednik Džordž Buš predložio je da se Amerika oslobodi zavisnosti od uvozne nafte oslanjanjem privrede na korišćenje vodonika. U to vreme, razvoj vozila sa pogonom na vodonik nije izgledao dalek. Međutim, masovna proizvodnja takvih automobila naišla je na neke prepreke.\nReč je zapravo o takozvanim vodoničnim ćelijama - specijalnim konvertorima u kojima se sjedinjavaju vodonik iz rezervoara i kiseonik iz vazduha, stvarajući električnu energiju koja pokreće elektromotor. Jedini uzgredni proizvod te reakcije je - čista voda. U delu južne Kalifornije takva vozila već su u upotrebi, pa se na lokalnim televizijskim kanalima mogu videti i reklame za njih.\nAli, vozila na vodonik mogu da se dobiju samo na lizing i nije preporučljivo polaziti sa njima na duži put, jer za sada postoje samo dve pumpe na kojima rezervoar može da se napuni vodonikom. To je istovremeno jedna od najvećih prepreka širem korišćenju vozila na vodonik. Mreža pumpi za to gorivo jednostavno ne postoji. Stiven Ču je direktor američkog Sekretarijata za energiju.\n"Takva infrastruktura trebalo bi da bude razgranata kao infrastruktura za benzin i dizel. A to ne može da se dogodi preko noći," kaže Stiven Ču.\nČu bi želeo da ukine sve državne fondove za istraživanje pogona na vodonik jer, kako kaže, u toj oblasti ima previše krupnih problema. Pored nedostatka infrastrukture, vodonične ćelije su skupe. Za sada, najjeftiniji metod za proizvodnju vodonika oslobađa velike količine štetnih gasova. Još jedan problem predstavlja skladištenje vodonika, koji je veoma zapaljiv.\nU intervjuu za časopis Masačusetskog instituta za tehnologiju, Tehnološka revija, sekretar Ču je te probleme nazvao četiri čuda. To se nije dopalo nekima, kao što je Livi Tompson, direktor Tehnološke laboratorije za energiju vodonika, na Univerzitetu države Mičigen. On kaže da nazivati te probleme čudima šalje pogrešnu poruku. Tompson priznaje da tek treba rešiti neke krupne probleme, ali je uveren da naučnici to mogu da učine.\n"Ako verujete da u ovome leži spas, da će to da promeni način života, onda mislim da imate odgovornost da ulažete, čak ako znate da je rešenje još daleko," kaže Tompson.\nTompson dodaje da je krajnji cilj da se vodonik dobija iz vode korišćenjem obnovljivih izvora struje, kao što su vetar, sunce i hidroelektrane.\nTo je moguće, ali je skupo. Međutim, Tompson tvrdi da će postati jeftinije kako se budu širili alternativni izvori struje.\nSekretarijat za energiju se nije sasvim odrekao istraživanja sa vodoničnim ćelijama. Sekretar Ču kaže da bi takve ćelije mogle da se koriste u manje rasprostranjenim vozilima, kao što su viljuškari u skladištima.\nU skladištu kompanije Sisko, u Gren rapidsu, u Mičigenu, u toku je manji eksperiment sa vodonikom. 17 viljuškara u tom skladištu pokreću vodonične ćelije koje proizvodi kompanija Plag pauer.\nStručnjak kompanije Sisko, Darin VanDin, kaže da su iskustva uglavnom pozitivna.\n"Imali smo oko 80 izgubljenih sati zbog manjih kvarova, ali ništa krupnije nije poremetilo njihov rad," kaže Vn Din.\nMeđutim, VanDin kaže da kompanija još nije odlučila da li da proširi primenu vodoničnih ćelija. Kreatori politike pak smatraju da nas ovakvi eksperimenti u eksploataciji približavaju masovnoj proizvodnji vozila na vodonik.\nIako Obamina administracija želi da smanji sredstva za istraživanje i razvoj tih ćelija, poslednji reč ima Kongres, koji, za sada, izgleda želi da se istraživanja nastave.\nSa svoje strane, proizvođači automobila kažu da neodlučnost federalnih ustanova ne remeti njihove planove. Nekoliko kompanija kaže da će kroz 6 do 8 godina početi da prodaju automobile sa pogonom na vodonik, a da će zatim prepustiti tržištu da odluči sudbinu te vrste pogona.


Novak Đoković najbolji sportista sveta?\nORGANIZACIJA Laureus spremna je da proglasi najboljeg sportistu i sportistkinju sveta za prethodnu godinu.\nSvečanost je zakazana za april 2022. godine, dok će 2. februara objaviti listu kandidata za prestižno priznanje.\nZa najboljeg sportistu sveta, kao i u još nekoliko kategorija, glasaju novinari iz čitavog sveta, a treću godinu uzastopno dvojica novinara našeg portala imaju tu čast da glasaju u ovom izboru.\nNovak Đoković je svakako sportista koji je najviše pokazao prošle godine - osvojio je tri grend slem titule, igrao u finalu Ju-Es opena, a zapažena je bila i njegova igra na Olimpijskim igrama. Ukoliko se u obzir uzmu sportski rezultati, malo ko je bio poput Novaka.\nDa li će Nole po peti put postati najbolji sportista planete?\nDo sada je Đoković osvajao ovu nagradu za 2012, 2015, 2016. i 2019. godinu, a Federer je najbolji sa čak 5 nagrada. Jusein Bolt takođe ima 4.\nNovak Đoković tenis Grend slem nagrada laureus


SINDIKAT PROSVJETE I KULTURE: Bez Posebnog kolektivnog ugovora prava definisana zakonima o radu i o platama ne mogu se ostvarivati\nSindikat prosvjete i kulture Republike Srpske smatra da zbog nepostojanja posebnog kolektivnog ugovora, radnici većinu prava, koja su definisana Zakonom o radu i Zakonom o platama, ne mogu ostvarivati jer je ovim zakonom predviđeno da će se visina naknada i garantovana prava regulisati Posebnim kolektivnim ugovorom.\nSmatraju da je odluka Vlade o povećanju plata zapravo smanjenje, jer su umanjeni određeni procenti dodataka na platu kao što su noćni rad, prekovremeni rad i rad u dane praznika.\nZahtijevaju od Vlade da što prije dođe do potpisivanja Posebnog kolektivnog ugovora.\nIz Ministarstva prosvjete i kulture stiže odgovor sindikatu u kojem se ističe da ovo ministarstvo ne osporava pravo zaposlenima u oblasti prosvjete i kulture na naknade u skladu sa Zakonom o platama zaposlenih u oblasti prosvjete i kulture i Zakonom o platama zaposlenih u organima uprave.\n"S obzirom da je ranije potpisan Posebni kolektivni ugovor za zaposlene u oblasti prosvjete i kulture prestao da važi, a da se visina naknada propisanih Zakonom o platama utvrđuje kolektivnim ugovorom, Ministarstvo prosvjete i kulture uputilo je svim obrazovnim ustanovama i ustanovama kulture instrukciju o načinu isplate naknada propisanih Zakonom o platama zaposlenih u oblasti prosvjete i kulture Republike Srpske".\nMinistarstvo podsjeća da su predstavnici Ministarstva prosvjete i kulture održali više sastanaka sa predstavnicima Sindikata obrazovanja, nauke i kulture Republike Srpske, na kojima su usaglašavani stavovi u vezi sa Posebnim kolektivnim ugovorom za zaposlene u oblasti obrazovanja i kulture.\nIzvor: Vebsajt RTRS, 03.08.2016.


Japanci kupuju Viber za 900 miliona dolara\npetak, 14 februar 2014 13:48\nJapanska kompanija "Rakuten" saopštila je da će za 900 miliona dolara kupiti kompaniju "Vajber medija" sa Kipra, koja je vlasnik popularne aplikacije za operativni sistem android.\nKompanija iz Tokija smatra da će ova aplikacija, koja ima 280 miliona korisnika širom svijeta, biti ključna platforma u budućnosti, pošto ljudi sve više koriste mobilne uređaje za konzumiranje multimedijalnih sadržaja umjesto televizora i kompjutera.\n"Rakuten", koji se nadmeće sa "Amazonom" i "Jahuom", u Japanu ima uspješnu mrežu za onlajn kupovinu, a sada želi da proširi poslovanje izvan Japana, prenio je AP.\nOva kompanija je već vlasnik veb sajta za onlajn leksikone "Pinterest" i kanadskog proizvođača elektronskih čitača knjiga "Kobo".\nKompanija je u 2012. godini udvostručila profit na 427 miliona dolara.


Studija o barijerama za investicije u regionu\nInvesticije bilo iz Srbije ili iz inostranstva ubrzavaju društveno ekonomski rast i razvoj celog regiona. Projekat predstavlja regionalnu studiju izvodljivosti o tome šta su glavne prepreke za investiranje i kako ih prevazići.\nDoprineti uklanjanjanju prepreka za investicije na lokalnom nivou, poboljšanje uslova poslovanja za postojeće privredne subjekte, stvaranje partnerstava izmedju javnog i privatnog sektora, optimalno korišćenje resursa u cilju održivog razvoja u opštinama Jablaničkog i Pčinjskog okruga.\nSpecifični cilj projekta su poboljšani uslovi i klima za investiranje u opštinama Jablaničkog i Pčinjskog orkuga.\nCentar za razvoj Jablaničkog i Pčinjskog okruga, Opštine Jablaničkog i Pčinjskog okruga.\nImplementacija ovog projekta će omogućiti opštinama da kroz definisan predlog akcija poboljšaju klimu za investiranje u svojim opštinama, a što će se pozitivno odraziti na ukupnu klimu za investiranje u oba regiona.\nProjekat će omoguciti kreiranje jedinsvene baze tog tipa na nivou oba regiona, a postoji mogucnost ponavljanja u drugim regionima što moze biti osnov za umrežavanje.


Poziv Ministarsta za dodelu bespovratnih sredstava - Војводина News\nZa širenje poslovanja, investicije u proizvodnju i unapređenje tehnoloških procesa-\nMinistarstvo privrede raspisalo je javni poziv mikro, malim i srednjim preduzećima i preduzetnicima, kao i zadrugama za dodelu bespovratne pomoći za širenja poslovanja, investicije u proizvodnju i unapređenje tehnoloških procesa.\nOva podrška se privrednicima pruža u okviru Programa podsticanja razvoja preduzetništva kroz razvojne projekte koji predstavlja kombinaciju 20 odsto bespovratnih sredstava države i 80 procenata povoljnog kredita Fonda za razvoj. Za njegovu realizaciju Ministarstvo privrede je opredelilo 600 miliona dinara bespovratnih sredstava, dok su ukupna kreditna sredstva Fonda za razvoj iznose 2 milijarde i četristo miliona dinara.\nSredstva opredeljena Programom mogu se koristiti za izgradnju, dogradnju, rekonstrukciju, adaptaciju, sanaciju i kupovinu proizvodnog ili poslovonog prostora (ukoliko je u sastavu proizvodnog prostora), za kupovinu proizvodne opreme, nove ili polovne, ne starije od pet godina (uključujući dostavna vozila koja služe za prevoz sopstvenih proizvoda i druga transportna sredstva uključena u proces proizvodnje), kao i za nabavku softvera i druga nematerijala ulaganja. Takođe, preduzećima će biti pružena i finansijska podrška za trajna obrtna sredstva, koja mogu da učestvuju najviše do 20 procenata u strukturi ukupnog investicionog ulaganja.\nНови Кнежевац – Светосавска академија\nNovi Kneževac – VII festival folklora u organizaciji KUD “Banat”\nКањижа- Дуга и успешна седница Скупштине општине


Vlada Slovenije usvojila je nacrt mišljenja Republike Slovenije u vezi sa predlogom direktive Evropskog parlamenta i Evropskog saveta o promociji korišćenja energije iz obnovljivih izvora. Slovenija pozdravlja predlog i podržava obavezujući cilj EU od najmanje 27 odsto energije iz obnovljivih izvora u bruto konačnoj potrošnji energije do 2030. godine.\nSlovenija se složila da države članice EU same određuju svoje nacionalne ciljeve o udelu energije iz obnovljivih izvora u konačnoj potrošnji u odnosu na politike u toj oblasti, uzimajući u obzir okolnosti koje mogu uticati na ispunjenje tih ciljeva, kao što su neophodnost očuvanja životne sredine i biodiverziteta.\nKako se navodi u saopštenju Ministarstva infrastrukture Slovenije, ta država se nije složila sa predlogom da se osnuje fond kojem bi članice EU plaćale kazne ako ne dostignu zacrtane ciljeve u oblasti potrošnje energije iz obnovljivih izvora. Slovenija se protivi takvom rešenju jer nisu definisani principi rada fonda, kao ni kazne koje će države snositi ako ne uspeju da postignu ciljeve.\nSlovenija takođe ne želi da prihvati predlog da nacionalne podsticajne politike u oblasti obnovljivih izvora energije budu obavezne u periodu od 2021. do 2025. godine. Vlada je podržala pojednostavljenje administrativnih procedura za dobijanje dozvola za povezivanje na mrežu postrojenja koje proizvode energiju iz obnovljivih izvora.\nUdeo energije iz obnovljivih izvora od 27 odsto ukupne potrošnje deo je okvirne politike Evropske unije u oblasti klime i energije do 2030. Druga dva glavna cilja predviđaju povećanje energetske efikasnosti od 27 odsto i smanjenje emisije gasova sa efektom staklene bašte za 40 odsto u odnosu na nivo iz 1990.\nTags: energetska efikasnost, EU, Evropska unija, Evropski parlament, Evropski savet, obnovljivi izvori energije, Vlada Slovenije\nREAD NEXT: Banjaluka planira izgradnju toplane na drvnu biomasu – zakazana rasprava o konkursu za strateškog partnera\nPočetna » Vesti » OIE » Slovenija usvojila predlog direktive EU o obnovljivim izvorima


ATP lista, kalkulacije - Nije Nadal Novakova najveća pretnja, ali je izvesno da će još dugo vladati! - Sportske.net\nNakon što je Novak uspeo da osvoji i Rim jasno je da ga Nadal ne može prestići.\nNovak NEPOBEDIVI osvojio i Rim!Džumhur se ne miri sa diskvalifikacijom, Đoković ga podržao! ''Da li biste ovako i sa Federerom ili Nadalom?''Rim - Đoković posle maratonske borbe dobio rivala u finaluRim - Silni Novak pobedio sebe, sudije i neugodnog Ruda za finale!Određena satnica polufinala Rima, evo kada će Novak na teren\nOdlukom ATP-a da se ove sezone ne mogu gubiti poeni osvojeni prošle sezone, već samo dobijati u slučaju boljeg plasmana u odnosu na prethodnu sezonu, dovele su do toga da Novak skoro sigurno neće izgubiti prvo mesto na ATP listi do kraja sezone.\nZapravo, veća pretnja mu je Dominik Tim nego Rafael Nadal imajući u vidu da Nadal ne može da dobije bodove na Rolan Garosu, a da je Tim samim tim u boljoj poziciji iako je igrao finale. Svakako, Novaku je za još bodova potrebno finale pošto je prošle godine poražen upravo od Tima u polufinalu. Pored svega ovoga, Austrijanac bi osvajanjem Pariza uspeo da dobije ogroman broj bodova pošto je prošle godine ispao u osmini finala, za razliku od Novaka koji je osvojio turnir i Rafe koji je igrao polufinale.\nOd velikih turnira sledi Rolan Garos od 27. septembra, Sankt Peterburg, potom turnir u Beču, masters u Parizu i finalni turnir koji se ove godine po poslednji put održava u Londonu.\nNovaka očekujemo pored Rolan Garosa još u Parizu i finalnom turniru ove sezone, gde će skoro sigurno zadržati prvo mesto na ATP listi.\nNadal bi mogao da dobije bodove na mastersu u Parizu, ali ni sa njima ne može preteći Novaka Đokovića koji je nakon osvajanja novog turnira na 11260 bodova. Rafa će imati 9850, Tim 9125.\nJasno je da je čudo potrebno i Timu da pretekne Novaka do kraja sezone, ali su njegove šanse za nijansu veće od Nadalovih u ovom trenutku.\nUkoliko se ne desi neko čudo, Novak bi mogao da se dodatno približi Rodžeru Federeru i da možda već u prvoj polovini sledeće godine pretekne Švajcarca po broju nedelja provedenih na prvom mestu ATP liste. Novaku je potrebno još 23 nedelje na prvom mestu da uđe u istoriju.\nNovaku od US opena\nPosted by Sportske.net on Понедељак, 21. септембар 2020.


Klanšček: Nagrada zaposlenima na RTS rezultat dogovora poslovodstva i sindikata - Društvo - Dnevni list Danas\nPočetna » Društvo » Klanšček: Nagrada zaposlenima na RTS rezultat dogovora poslovodstva i sindikata\nJavni servis isplatio nadoknade zaposlenima koji su se vakcinisali protiv korone po 10.000 dinara\nKlanšček: Nagrada zaposlenima na RTS rezultat dogovora poslovodstva i sindikata\nI. Nikoletić31.08.2021. 21:56\nRadio televizija Srbije isplatila je nadoknadu od 10.000 dinara svim zaposlenima koji su se vakcinisali protiv korona virusa.\nKako je navedeno u dopisu koji je prosleđen svim zaposlenima, a u koji je Danas imao uvid, stimulacija je, uz julsku zaradu, uplaćena „za doprinos u sprečavanju širenja pandemije“, a dobili su je oni koji su dostavili potvrdu o primljene obe doze vakcine.\nIsti iznos, kako piše, dobiće i svi koji u narednim mesecima budu primili drugu dozu. Ovakav vid stimulacije za zaposlene najavile su i neke druge kompanije.\nIpak, mnogi ovakav potez nadležnih u toj medijskoj kući smatraju krajnje problematičnom, s obzirom na činjenicu da se RTS finansira iz budžeta, pogotovu što građani zauzvrat ne dobijaju ono što bi javni servis morao da im ponudi – istinito i pravovremeno informisanje.\n– Prosto je nemoguće pretpostaviti gde će stići svi ti primeri jednog apsolutno neobjašnjivog ponašanja vlasti, medija i jednog broja novinara. Očigledno je da je RTS ovim hteo da potpuno potvrdi, da ne bude uopšte dileme, koliko su oni apologete vlasti i koliko su spremni da učine sve da bi određene želje i ideje vlasti bile realizovane. Sada jeste važno da se vakcinišemo ali to se zaista ne radi na taj način, da se materijalno stimulišu zaposleni, a da javni servis tako nešto uradi, nezapamćeno je u svetskim razmerama, smatra Rade Veljanovski, profesor FPN i predsednik GDF.\nOn dodaje da oni koji rukovode javnim servisom nemaju pravo da na taj način troše novac građana.\n– Oni mogu da stimulišu, i to izuzetno velikim nadoknadama, one ljude koji naprave najveći programski i profesionalni prodor i naprave izuzetno kvalitetne programske sadržaje, u onom smislu kako to javni servis treba i da uradi. Da imaju kritičko, istraživačko novinarstvo, umetničke i obrazovne sadržaje i slično, ali da se za ovo troši novac je apsolutno neprimereno, jasan je Veljanovski.\nKako za Danas ovu odluku komentariše predsednik Upravnog odbora RTS-a Branislav Klanšček, ona je rezultat dogovora koji su sindikati postigli sa poslovodstvom.\n– Pravni osnov za pomenutu odluku je u Kolektivnom ugovoru koji je direktor potpisao sa sindikatima. Lično na odluku gledam pozitivno, s obzirom da je stimulacija od 10.000 dinara neuporedivo manja od troškova lečenja od kovida, a da ne govorimo o izgubljenom ljudskom životu, kaže Klanšček za Danas.\nBranko KlanščekKorona virusRade VeljanovskiRadio televizija SrbijevakcinacijaVakcineBeograd


Gypsy Magic (1997) Prolog\nRomantična priča o siromašnoj ciganskoj porodici, koja se bori za opstanak lutajući po periferiji Skoplja.\nNjihova priča odslikava sudbinu odbačenih i zaboravljenih uličlnih heroja, koji se u vestima pojavljuju samo u slučaju pljačke ili ubistva.\nOni sanjaju velike snove, koji se ponekad čine smešnim, ali koji daju smisao njihovim životima i šansu da pobegnu iz surove stvarnosti.\nU centru pažnje je čergar i sitni pevarat Taip. Kada mu majka umre, Taip uzima državni novac za sahranu, ali potom majka iznenada oživljava. Nevolje koje nastaju, omogućavaju Taipu da upozna devojku svog života, ali put do prave ljubavi nije ni malo lak…\nUloge: Bekir Adnan, Ali Ahmed, Petre Arsovski\nStudio: Vardar Film, Triangl Film


Poreske olakšice za inovativne startape u Srbiji u godinama koje dolaze | Zunic Law Firm\nPoreske olakšice za inovativne startape u Srbiji u godinama koje dolaze\nSrbija podstiče razvoj inovacionih delatnosti\nPoslednjih godina u Republici Srbiji primetan je trend promene poreskih zakona. Iako postoje promene koje nisu bile rado prihvaćene u društvu, kao na primer borba poreske uprave i freelancera, činjenica je i da je Republika Srbija mnogim poreskim olakšicama podržala nove investicije, novoosnovane preduzetnike, nova radna mesta, zapošljavanje mladih, dovođenje stranih stručnjaka i dr. O mnogim podsticajima često govore Privredna komora Srbije i Vlada, a o nekim od aktuelnih, pisali smo i mi u našim blogovima i predočili smo vam, između ostalog, listu poreskih olakšica za privredna društva u Srbiji.\nMnoge olakšice odnose se na poslodavce, međutim, nemali broj njih tiče se konkretno i zaposlenih i prati zaposlene, nezavisno od poslodavca. Upravo to je razlog zašto se o poreskim olakšicama u poslednje vreme u Srbiji često govori, kako među poslodavcima, tako i među onima koji traže zaposlenje.\nZbog ovog trenda u poreskom zakonodavstvu, pored drugih razloga zbog kojih je sjajno odredište za poslovanje, Srbija je postala veoma interesantna za strance kao zaposlene, strance kao investitore, pa i filmadžije, odnosno one koji se bave audiovizuelnom proizvodnjom, o čemu smo više pisali u našim novostima.\nIpak, dosta podsticaja je, mora se reći, bilo sporno, imajući u vidu da su za primenu mnogih od njih nedostajali potrebni pravilnici. Jedan od takvih bio je i podsticaj za novonastanjene obveznike, strance i povratnike. Međutim, donošenjem Pravilnika o načinu ostvarivanja prava na umanjenje osnovice poreza na zarade za novonastanjenog obveznika, krajem 2020. godine, otklonjene su mnoge nedoumice, o čemu smo detaljnije pisali.\nDanas, kada su otklonjene nedoumice u vezi sa primenom ovih podsticaja, o kojima se, čini se, najviše pričalo, veliki akcenat je sada na olakšicama kojima Srbija podstiče inovacionu delatnost.\nOvo je negde i logično. Naime, ako smo omogućili jasan i olakšan put za zapošljavanje novih radnika, otvorili se ka zapošljavanju stranih stručnjaka i povratnika iz inostranstva, stvorilo se pogodno tlo da idejni tvorci raznih inovacija mogu povoljno i lako da razvijaju svoje startape u Srbiji.\nKoje poreske olakšice Republika Srbija daje inovacionim startapima?\nZakonom o porezu na dohodak građana (dalje: Zakon) i Zakonom o doprinosima za obavezno socijalno osiguranje predviđeno je da sva novoosnovana privredna društva (startapi) koja obavljaju inovacionu delatnost, mogu da ostvare pravo na oslobođenje od plaćanja poreza i doprinosa socijalnom osiguranju na zarade osnivača koji su zaposleni u tom, novoosnovanom, privrednom društvu. Inicijalno, ova olakšica je bila dostupna samo startapima osnovanim zaključno sa 31.12.2021. godine, ali je vremenski limit u međuvremenu ukinut, te sada ne postoji takvo ograničenje već ovaj podsticaj mogu ostvariti i startapi osnovani nakon navedenog datuma, uz ispunjenje uslova o kojima govorimo u nastavku.\nIako mnoge olakšice dolaze sa uslovima i ograničenjima, u smislu oslobađanja samo određenog dela poreza i doprinosa, kao podsticaj inovacionim delatnostima je predviđeno da ako osnujete inovativni startap u Srbiji i u svom startapu se zaposlite, oslobođenje od poreza i svih doprinosa na vašu zaradu je apsolutno.\nŠtaviše, zakon predviđa izuzetno dugoročnu primenu ove olakšice, čak 36 meseci od dana osnivanja startapa.\nŠta se smatra inovacionom delatnosti?\nNajpre bi trebalo odrediti pojam inovacije. Naime, inovacija jeste koncept, ideja i metod za dobijanje novog proizvoda ili procesa, uključujući otkriće nove tehnologije (proizvoda ili procesa) za iskorišćavanje prirodnih resursa.\nInovaciona delatnost predstavlja stvaranje i realizaciju novih ili poboljšanih proizvoda, procesa i usluga, u odnosu na postojeću tehničko-tehnološku osnovu, u skladu sa potrebama tržišta.\nKada govorimo o tržištu, pak, potrebno je znati da se ovde ne podrazumeva isključivo tržište Republike Srbije, već i spoljno, globalno tržište.\nDakle, inovaciona delatnost obuhvata aktivnosti koje se preduzimaju radi stvaranja novih proizvoda, tehnologija, procesa i usluga ili značajne izmene postojećih. Tako se inovacija može odnositi na poboljšanje ili stvaranje novog proizvoda, usluga, procesa, kao primena novog ili značajno poboljšanog načina proizvodnje ili isporuke, organizacije i marketinška inovacija.\nDruštva koja se bave inovacionom delatnošću, takođe, karakteriše i činjenica da značajno ulažu u istraživanje i razvoj, da imaju u svom vlasništvu deponovano autorsko delo ili patent, ili da veliki procenat zaposlenih čini visokokvalifikovani kadar, a što je detaljnije pojašnjeno u nastavku.\nKarakteristike novoosnovanog privrednog društva koje se kvalifikuje za poresku olakšicu na zarade osnivača – šta je inovativni startap?\nDruštvom koje obavlja inovacionu delatnost smatra se privredno društvo koje tu delatnost obavlja kao svoju pretežnu delatnost. Dakle, ako se uzme pojam pretežne delatnosti iz Zakona o privrednim društvima, to znači da bi konkretno društvo, pri osnivanju, trebalo i da registruje delatnost koja podrazumeva aktivnosti koje se preduzimaju radi stvaranja novih proizvoda, tehnologija, procesa i usluga ili značajne izmene postojećih.\nNovoosnovano privredno društvo – startap, u smislu inovativnog startapa, podrazumeva privredno društvo od čijeg osnivanja nije prošlo više od tri godine, podrazumevajući i to da nije nastalo statusnom promenom drugog društva.\nInovativni startup koji će koristiti poreske olakšice iz Zakona, mora da ima centar poslovnih aktivnosti na teritoriji Republike Srbije. Dakle, potrebno je da aktivnosti razvoja inovacije budu preduzete u Srbiji, odnosno da se radnje istraživanja i razvoja u pretežnoj meri obavljaju na teritoriji Republike Srbije.\nS druge strane, kako bi ispunio uslove koji se tiču pretežnog bavljenja inovativnom delatnosti, društvo:\nne sme, prema poslednjim finansijskim izveštajima, da ima godišnji prihod veći od 500.000.000 dinara,\nne sme, od osnivanja, da raspodeljuje dividende i neće ih raspodeljivati u naredne tri godine i\nnjegovo ulaganje u istraživanje i razvoj čini najmanje 15% ukupnih rashoda, ILI više od 80% svih zaposlenih čini visokokvalifikovani kadar ILI je društvo vlasnik, odnosno korisnik deponovanog autorskog dela ili patenta koje je neposredno povezano sa inovacionom delatnošću koju obavlja.\nDa bi ostvarilo pravo na poresko oslobođenje, inovativni startup ne sme da bude povezano lice sa drugim pravnim licem, u smislu zakona kojim se uređuje porez na dobit pravnih lica. To, ugrubo, znači da drugo pravno lice ne sme da ima kontrolu ili značajni uticaj na poslovne odluke inovativnog startapa, odnosno da udeo, akcije ili pravo glasa drugog pravnog lica u inovativnom startup-u ili njegovim organima upravljanja ne mogu da budu 25% ili da društvo iz nekog od preferencijalnih poreskih sistema ima bilo koji udeo ili uticaj u startup-u.\nTakođe, da bi se ostvarilo pravo na poresko oslobođenje, druga pravna lica, koja su na pomenut način povezana sa bilo kojim od osnivača inovativnog startup-a ili određenim članovima njihove porodice, ne smeju da učestvuju u više od 30% ukupnog prihoda startapa.\nZa kog osnivača inovativnog startapa može da se ostvari oslobođenje od poreza i doprinosa na zaradu?\nPravo na oslobođenje od poreza i doprinosa na zaradu osnivača, u periodu od 36 meseci, može da ostvari inovativni startup, pod uslovom da njegov osnivač, za koga se koristi oslobođenje:\nima najmanje 5% akcija ili udela u tom društvu,\nda je zasnovao radni odnos sa novoosnovanim privrednim društvom, u skladu sa zakonom kojim se uređuju radni odnosi, i\nda je prijavljen na obavezno socijalno osiguranje.\nIako smo rekli da je predmetna odredba zakona poprilično podsticajna za inovativnu delatnost, ipak postoji jedno ograničenje.\nNaime, česta je pojava da pojedinci, koji deluju u oblasti inovacija, rade na više projekata, osnivaju nekoliko startup-a u istom ili relativno kratkom periodu. Stoga, Zakon je kod ovih poreskih olakšica predvideo da oslobođenje od poreza i doprinosa na zaradu jednog osnivača ne može da se koristi kumulativno u više društava. Dakle, ako se za jedno lice ostvaruje ovo olakšanje kod jednog novoosnovanog poslodavca, za isto lice se ne može ostvarivati isto olakšanje kod drugog novoosnovanog poslodavca.\nTo znači da ako ste član u više inovativnih startapa, pravo na olakšice na vašu zaradu možete ostvariti samo u jednom od njih.\nS druge strane, takođe je stavljeno ograničenje u vidu broja različitih poreskih olakšica, koje inovativni startup može da primenjuje na zarade osnivača. Tako je određeno da, ukoliko se opredeli da za zaradu osnivača, koristi oslobođenje od poreza i doprinosa socijalnom osiguranju, inovativni startup nema pravo na druge olakšice u vezi sa zapošljavanjem tog lica, uključujući i korišćenje subvencija za zapošljavanje i samozapošljavanje, po osnovu zasnivanja radnog odnosa. Više o svim olakšicama za privredna društva, pisali smo u ranije objavljenom tekstu: ,,Lista poreskih i olakšica za društva u Srbiji – da li plaćate ono što ne morate?”.\nMeđutim, pitate se da li postoji Zakonom određeno brojčano ograničenje za koliko osnivača jedno društvo može da ostvari olakšice? Ne postoji. Dakle, novoosnovano društvo predmetne olakšice može da ostvari za svakog osnivača koji ispunjava uslov da ima najmanje 5% udela, odnosno akcija, u tom društvu i da je sa društvom zaključio ugovor o radu.\nKako se praktično mogu primeniti poreske olakšice i oslobođenje od obaveze plaćanja doprinosa?\nOvo pitanje se postavljalo često u vezi sa svim poreskim olakšicama koje je uvodio Zakon. Naime, praktična pitanja poslodavaca i računovodstvene struke bila su: da li bi trebalo da konkurišem za ove olakšice? Da li bi pre početka primene ovih olakšica trebalo da podnesem određenu dokumentaciju Poreskoj upravi? I druga slična pitanja…\nNaime, pravilnici o primeni pomenutih poreskih olakšica predviđaju samoprocenu, odnosno samoinicijativnu primenu olakšica nakon evaluacije propisanih zakonskih uslova. Dakle primenu poreskih i olakšica u vezi sa doprinosima otpočinjete slobodno i sami, a kontrolu ispunjenosti uslova može naknadno da vrši Poreska uprava.\nDa li Zakon predviđa visinu zarade osnivaču-zaposlenom koji želi da koristi ovu olakšicu?\nApsolutno poresko oslobođenje i oslobođenje od doprinosa socijalnom osiguranju može da ostvari zaposleni osnivač na zaradu do 150.000,00 dinara.\nImajući u vidu tendenciju zakonodavca da ograničenja uglavnom propisuje uslovljavajući minimalnu zaradu radi ostvarenja beneficija, ovde se koristi drugačiji model. Dakle, Zakon ovde poslodavcu ne nameće veliko opterećenje u startu, uslovljavajući ga da isplaćuje visoke zarade kako bi ostvario i olakšice.\nS druge strane, ukoliko zaposleni osnivači imaju zaradu čiji je iznos viši od 150.000,00 dinara, poresko oslobođenje se može koristiti po osnovu dela zarade do 150.000,00 dinara, što priznaćete, nije zanemarljivo.\nMeđutim, imajući u vidu da se predviđa potpuno poresko oslobođenje i oslobođenje od doprinosa socijalnom osiguranju na visinu zarade do 150.000,00 RSD, postavlja se pitanje, kako ovo utiče na obračun socijalnog osiguranja koje ostvaruje zaposleni osnivač u ove prve tri godine poslovanja startup-a. Ovo je možda jedina nepovoljnost kod primene olakšice. Naime, mesečni doprinosi socijalnom osiguranju za zaposlenog člana, za koga se koriste ove olakšice, biće obračunati na osnovu minimalne mesečne zarade u Republici Srbiji, a ne na osnovu stvarnog iznosa ugovorene zarade.\nDodatni podsticaji za inovacione startup-e i ulaganje u inovacionu delatnost\nOsim navedenih poreskih olakšica za startup-e, Republika Srbija predvidela je i različite subvencije za startup-e, kao i druge podsticaje za ulaganje u novoosnovana društva koja se bave inovacionim delatnostima.\nPriznanje poreskog kredita društvima koja izvrše ulaganje u inovativne startup-e\nTako na primer, privrednom društvu, koje nije novoosnovano privredno društvo koje obavlja inovacionu delatnost, a koje izvrši ulaganje u kapital novoosnovanog privrednog društava koje obavlja inovacionu delatnost i nije sa njime povezano lice, priznaje se pravo na poreski kredit, u smislu poreza na godišnju dobit pravnih lica, i to u visini od 30% izvršenog ulaganja, a maksimalno 50.000.000 dinara u jednoj poreskoj godini. S druge strane, najviši iznos poreskog kredita, koji može da ostvari poreski obveznik koji izvrši ulaganje u kapital inovacionog startup-a iznosi 100.000.000 dinara.\nPravo na ovaj poreski kredit pravno lice – ulagač ostvaruje pod uslovom da nije smanjivao svoje ulaganje u inovacioni startup u periodu od tri godine neprekidno, a poreski kredit može da koristi u prvom narednom poreskom periodu, koji usledi po proteku te tri godine.\nJoš jedan uslov koji mora biti ispunjen jeste da se olakšica može ostvariti samo po osnovu u potpunosti uplaćenih novčanih uloga kojima se povećava kapital startapa. Dakle, da bi ulagač ostvario olakšicu, mora u celosti uplatiti iznos investicije i takvu uplatu adekvatno registrovati pred APR.\nPriznanje R&D rashoda u dvostruko uvećanom iznosu\nZakon o porezu na dobit pravnih lica, predviđa da se kao rashod u poreskom bilansu pravnog lica, obveznika, mogu priznati dvostruko uvećani troškovi obveznika, koji su neposredno povezani sa istraživanjem i razvojem koje obveznik obavlja u Republici Srbiji.\nViše o tome šta se sve može smatrati rashodima u smislu podsticaja istraživanja i razvoja, kao i o tome šta znači istraživanje, a šta razvoj, možete pročitati u prethodnom tekstu o poreskim olakšicama.\nUčesnici inovacionog sistema u Republici Srbiji, subvencije Vlade RS i naučne i tehnološke organizacije\nUopšteno, Republika Srbija, autonomna pokrajina i jedinice lokalne samouprave obezbeđuju finansiranje inovacione delatnosti radi ostvarivanja ciljeva inovacione politike, kroz različite ekonomske instrumente – organizacije.\nMinistarstvo prosvete, nauke i tehnološkog razvoja vodi Registar inovacione delatnosti, a pravna lica koja su upisana u Registar mogu biti korisnici državnih podsticajnih mera i budžetskih sredstava za razvoj inovacione delatnosti.\nPravno lice može biti upisano o ovaj Registar pod uslovom da ima sedište na teritoriji Republike Srbije i da je pri osnivanju pravnog lica registrovalo neku od delatnosti u oblasti istraživanja i eksperimentalnog rada u prirodnim naukama i tehnološkom razvoju, predviđenu Uredbom o klasifikacija delatnosti, uz mogućnost da, naravno, kao i ostala pravna lica, obavlja i druge delatnosti. Među ostalim uslovima ističe se još jedan, naročito specifičan, a to je da pravno lice mora imati potrebne programske, prostorne i stručne kapacitete pod kojima može biti registrovan u svojstvu\nS druge strane, u Republici Srbiji funkcionišu poslovno-tehnološki inkubatori, centri za transfer tehnologije i za sada četiri naučno-tehnološka parka, u Beogradu, Novom Sadu, Čačku i Nišu, u kojima se startup-ima, između ostalog, pruža tehnička i organizaciona podrška u razvoju proizvoda i njihovim plasmanom na tržište, povezivanju sa drugim kompanijama i investitorima, kao i druge slične usluge od značaja za privredne subjekte u nastajanju.\nTakođe, podršku privrednim društvima za razvoj inovacija pruža i Fond za inovacionu delatnost i to kroz različite vrste ulaganja, sufinansiranja inovacija, zatim programe ranog razvoja u kojima inovacioni startup-i mogu da konkurišu za finansiranje od strane fonda, inovacione vaučere za mala i srednja preduzeća kojima su potrebne usluge inovacione delatnosti, i dr. što sve podstiče razvoj same inovacione delatnosti.\nNadamo se da smo vas zainteresovali ovom temom, te da smo onima, koji su se eventualno premišljali da li da se upuste u inovacionu delatnost u Srbiji ili ne, dali dovoljno razloga da se odvaže u tom poduhvatu. Svakako, startapima je na raspolaganju i puna pravna podrška u svim drugim aspektima, te verujemo da više nema izgovora da ne zakoračite u novu eru inovacija!\nZakon o arhivskoj građi u praksi – 10 stvari koje treba da znate Google v Oracle – epilog bitke decenije ključan za globalni razvoj IT se...


Otvorena izložba slika Slikarske kolonije „Sovljak 2019“ AKTUELNO\n29.11.2019 Otvorena izložba slika Slikarske kolonije „Sovljak 2019“ AKTUELNO\nIzložba slika mačvanske slikarske kolonije svečano je otvorena večeras u zgradi Skupštine Opštine Bogatić. Ljubitelji likovne umetnosti u narednih sedam dana biće u prilici da vide dela koja su nastala ovog leta, pod krošnjama stoletne lipe na Slikarskoj koloniji „Sovljak 2019“.\nUspešnu i profesionalnu organizaciju kolonije već dvadesetjednu godinu sprovodi Kulturno-obrazovni centar Bogatić. Direktor ove ustanove, Miloš Simić, obratio se okupljenima naglasivši da baš dela nastala u Sovljaku, na ovom tradicionalnom okupljanju, već dugi niz godina oplemenjuju likovnu umetnost u Mačvi.\n„Naša Mačva, Sovljak, Drina, nepresušan su izvor inspiracije za gostujuće umetnike, koji su stvarajući svoja dela ostavili nama zadatak da to čuvamo kroz jedno svedočanstvo vremena, ljudi i pejzaža. Slike pred vama govore o tome koliko su naši gosti na koloniji bili impresionirani samim Etno-parkom i uopšte okruženjem u našoj ravnici. Ova dela ovde predstavljaju jednu vrstu poštovanja prema onome što je naš Milić od Mačve posejao kroz mačvansku slikarsku školu, a ovde su izdanci koji rađaju i koji će nastaviti ono što je on započeo. I ovogodišnji učesnici ostavili su nam misiju da ova naša kolonija traje, bude prepoznatljiva, pre svega prema tradiciji i vrlo visokim dometima u kulturi“, izjavio je Miloš Simić, direktor KOC-a.\nPrisutne je pozdravio i predsednik Opštine Bogatić, Nenad Beserovac, koji je ispred pokrovitelja manifestacije istakao značaj kolonije, koja je i ove godine iznedrila pregršt kvalitetnih umetničkih dela.\n„Izložena umetnička dela dokaz je da smo imali još jednu berićetnu i uspešnu koloniju. Za ovogodišnju mogu reći da je bila posebno emotivna, jer smo zatvaranjem kolonije u penziju ispratili i dugogodišnjeg koordinatora, zaštitini znak ove kolonije, Dragomira Ninkovića Mamaru. Još jednom bih mu se zahvalio za sve što je dao i doprineo da Slikarska kolonija bude istinski brend Kulturno-obrazovnog centra, ali i naše opštine. Uveren sam da će zaposleni u ovoj ustanovi nastaviti i u sledećim godinama da održe taj visok nivo. Naredne godine bi objekti u Etno-parku Sovljak trebalo biti renovirani, pa se nadam da će u novom ruhu dočekati učesnike sledeće kolonije i da će im dati inspiraciju da rade podjednako dobra umetnička dela kao i do sad. Kulturnom centru želim da budu ustanova pretpoznatljiva po tome što ne kupuju, nego proizvode sadržaje“, rekao je predsednik Beserovac.\nIzložbu je besedom zvanično otvorio književnik i novinar Dragan Filipović, podsetivši da su se pored kolonije, u Sovljaku svojevremeno održavale i pesničke večeri, mnoge kulturne manifestacije, folklorni nastupi, etno muzičke i priredbe narodnog zvuka i melosa, dramske predstave i prikazi starinskih mačvanskih venčanja, što se i dan danas zadržalo u okviru Hajdučke večeri.\n„Neosporno je da je na likovnoj koliniji Sovljak, živeći i radeći u okruženju od pre jednog veka, više od stotinu umetnika za dvadesetjednu godinu našlo inspiraciju i motive za slike i dela, kojima su i svoje zamisli prevazišli. Na platnima su, kako su likovni stručnjaci zabeležili, ovekovečili čuvenu lipu, jabuke adžinke, zrele lubenice, zlatna žitna polja, vajate. U skladu sa tradicijom, osmišljena sa ljubavlju i plemenitim ciljem negovanja likovnog stvaralaštva, slikarska kolonija Sovljak ustoličena je na pijedestal kulturnih dešavanja prepoznatljivih u Srbiji i regionu. Ona i opštinu Bogatić afirmiše kao sredinu koja umetnost prepoznaje u svom njenom kvalitetu“, naglasio je Dragan Filipović.\nU fundusu Slikarske kolonije do sada se već nalazi oko 300 slika, a ove godine po dva dela darivali su Radovan Trnavac, Dragan Miličić, Milica Marušić, Marija Jagodić, Zoran Deranić, Darko Topalski, Milan Todić i Dušan Prodana, koji je svojim prisustvom uveličao večerašnje otvaranje postavke.\nKvartet Habanera, koji je nastupio u muzičkom delu programa, fantastičnim izvedbama pretio je da ukrade slavu slikama nastalim u julu mesecu, na ovogodišnjem druženju likovnih umetnika. Muzika iz najrazličitijih krajeva sveta razlila se ove večeri među okupljenim posetiocima izložbe, a pratila ju je emocija kojom su ove četiri devojke iz Beograda nesebično „gađale“ čak i one koji ne preferiraju muzicirane žanrove. Glumac pozorišta „Janko Veselinović“, Miroslav Perić, i slikar Ivan Vešić, prigodnim stihovima upotpunili su ovaj kulturni događaj u Bogatiću.\nBroj posetilaca na mreži: 80\nVi ste posetilac br: 13 233 545


Kompanija M:tel ispunila međunarodne standarde za bezbednost informacija\nBANJALUKA, U decembru mesecu 2014. godine, M:tel je dobio sertifikat kojim se potvrđuje da ova kompanija potpuno ispunjava zahteve međunarodnog standarda za bezbednost informacija ISO 27001:2013, saopšteno je iz kompanije.\nM:tel je prva kompanija u regionu koja je sertifikovana za unapređenu ediciju standarda ISO 27001 iz 2013. godine.\nSertifikat o ispunjavanju zahteva standarda ISO 27001:2013 izdao je akreditovani TÜV Austria Holding AG, koji potvrđuje da M:tel efikasno primenuje politiku upravljanja bezbednošću informacija. Nezavisni tim za proveru je potvrdio da je u kompaniji evidentna „visoka svest i opredeljenje svih ispitanika za sistem bezbednosti informacija“, kao i da je M:tel „u potpunosti i impresivno implementirao sve zahteve standarda ISO/IEC 27001:2013“.\n„Primenom Politike bezbednosti informacija obezbeđuje se očuvanje poverljivosti, integriteta i dostupnosti informacija u procesima kojima se nude usluge M:tel poslovnim korisnicima. Ovaj sertifikat je potvrda ozbiljnog pristupa kompanije M:tel pitanju smanjivanja rizika za bezbednost informacija na najmanju moguću meru, kao i dokaz da na pravi način i pravovremeno postupa sa poznatim rizicima koji mogu postojati po bezbednost informacija“, saopšteno je iz kompanije M:tel.\nDobijanjem ovog međunarodnog sertifikata M:tel se pridružio grupi renomiranih svetskih telekom operatora i još jednom potvrdio svoju opredeljenost za konstantno podizanje kvaliteta poslovanja i učvršćivanje korporativnog imidža kompanije.


Ulozi nikad nisu bili veći, a predsedavanje Nemačke na čelu s Angelom Merkel počinje | SC Radar\nSun, 12 Jul 2020 16:20:36 +0000\nUlozi nikad nisu bili veći, a predsedavanje Nemačke na čelu s Angelom Merkel počinje\nMnoge članice Evropske unije s nestrpljenjem očekuju početak predsedavanja Nemačke na čelu s Angelom Merkel.\nNemačka kancelarka inače, u vreme zdravstvene i ekonomske krize, ali i narastajućeg populizma i evroskepticizma, insistira na očuvanju evropskog tržišta, političkog integriteta i najpre, solidarnosti, prenosi Radio slobodna Evropa ocene svetskih medijia.\nMerkel je u svom nedeljnom podkastu rekla da će učiniti sve kako bi pomogla postizanje sporazuma o oporavku privrede EU u vrednosti od 750 milijardi evra, dodajući da će njena zemlja biti “pošten posrednik” u pregovorima.\nOsiguranje postizanja sporazuma, ističe Blumberg, biće prvi veliki test nemačkog predsedavanja EU, koje počinje 1. jula. Program oporavka, koji treba da dobije podršku svih 27 članica unije, finansirao bi se izdavanjem zajedničkog duga,što bi bio i značajan korak ka čvršćoj ekonomskoj integraciji. Četiri fiskalno jake države, među kojima su Holandija i Austrija, negoduju oko te ideje jer se plaše da bi im njihovi poreski obveznici mogli zameriti zbog potrošnje na zemlje koje su i prije pandemije imale finansijskih problema.\nBerlinsko predsedavanje Evropskom unijom biće poslednje s Merkel na čelu, a moglo bi definisati nasleđe liderke koju su neretko nazivali “večnom kancelarkom”, budući da je na vlasti od 2005, ukazuje agencija Frans pres.\nIako ne fale goruća pitanja koja treba rešiti – od definisanja odnosa EU s Britanijom, kriza u Libiji i Siriji, do pomaka ka nižoj upotrebi ugljenika – u narednih šest meseci evropskom politikom dominiraće pandemija COVID-19 i ekonomija koja je zapala u najgoru krizu od Drugog svetskog rata.\nKada je Merkel prošle nedelje predstavila plan nemačkog predsedavanja EU-om, jasno je stavila do znanja koliko su u visoki ulozi, naglasivši da je uloga Nemačke da sprečiti da pandemija uništi jedinstveno evropsko tržište i ugrozi integritet EU, piše Fajnenšl tajms.\nVešto rukovođenje pandemijom ojačalo je autoritet Merkel i kod kuće i u inostranstvu, omogućivši joj da se upusti u političke rizike koji bi pre samo godinu dana delovali nezamislivo. Odraz toga, smatraju evropske diplomate, bio je francusko-nemački predlog Fonda za oporavak od pandemije.\nGlavni zadatak Nemačke, kako kažu, biće saradnja s predsednikom Evropskog saveta Šarlom Mišelom i pomoć u postizanju sporazuma o fondu za oporavak pre avgusta, uz predstojeći sedmogodišnji budžet EU.\nBerlin takođe želi raspravu o budućnosti EU u drugoj polovini 2020. godine, pošto je Merkel prošle nedelje rekla da je pandemija razotkrila “koliko je evropski projekat još uvek krh”. Nemačka bi, kako je rekla, trebalo da iskoristi svoje predsedništvo za unapređenje zelenih i digitalnih programa.\nBerlin takođe želi da nastavi razgovore o reformi migracionog sistema EU i započeti raspravu o tome kako EU može preuzeti više odgovornosti u svetu, ističe Fajnenšl tajms dodajući da će u tu svrhu Nemačkau oktobru organizovati samit Evropske unije i Afričke unije.\nDok se Evropa suočava se s izazovima epskog nivoa uzrokovanih pandemijom, najveća i najmoćnija evropska država može pružiti potrebno vođstvo, ocenjuje Gardijan u uredničkom komentaru.\nU Italiji i Španiji spektar neodrživog duga ugrožava oporavak privrede koja je već bila krhka. U Briselu postoji bojazan da će posle pandemije generacijski zadatak rešavanja klimatskih nepogoda i sprovođenje teških zelenih ciljeva biti stavljeni po stranu.\nMesto Evrope u multipolarnom svetu, gde dominira sve napetiji rivalitet SAD i Kine, mora se izraditi iznova. Posle epidemije, novi naglasak je na ekonomskoj samodovoljnosti, posebno u medicinskoj proizvodnji i ključnim industrijama. Izgledi za udruživanje duga s južnim susedima tradicionalno su bili anatema prosperitetnijim državama članicama EU s otporom koji obično vodi Nemačka.\nTakozvana štedljiva četvorka – Austrija, Danska, Švedska i Holandija – pokrenuće žestoku akciju za uklanjanje plana kojeg su iscrtali Merkel i francuski predsednik Emanuel Makron. Ali, ukazuju urednici Gardijana, čini se da je iskustvo u poslednja tri meseca u Berlinu promenilo percepciju onoga šta je moguće i šta je poželjno.\nDan posle protesta premijer popustio; “Prerano smo ukinuli mere”\nSeverna Makedonija: 136 novozaraženih, preminulo šest osoba\nHoti najavio strože mere\nVuletić: Protesti udar na vlast ali, još ozbiljnije, udar na državu\nGrad u Srbiji sa najviše ljudi u samoizolaciji, broj višestruko skočio\nOpozicija formirala “Građanski blok”, ujedinjeni na izborima protiv Đukanovića\n“Oluja kovida 19 je pogodila našu zemlju”\nKod komšija počinje predizborna tišina, kampanja bila prljava\nOD SUTRA STROŽIJE MERE U Hrvatskoj od ponedeljka obavezne MASKE u prodavnicama, ZABRANJENO …\nPLANINA SMRTI Nakon više od 60 godina i bezbroj bizarnih teorija, zaključen je …


Hodža: Kosovo očekuje ukidanje viza\nKosovska ministarka za evropske integracije Durata Hodža uverena je da će Komitet za građanske slobode, pravdu i unutrašnje poslove (LIBE) dati pozitivnu ocenu u pogledu viza za Kosovo, piše prištinski Zeriaa prenosi RTK.\n„Pitanje liberalizacije viza će se naći na dnevnom reku sednici, 29. avgusta, i očekujemo pozitivne ocene tog komiteta, imamo razloga da budemo optimisti“, rekla je Hodža, naglašavajući posvećenost ispunjenju uslova za visnu liberalizaciju.\nAngažovanje Prištine, po njenoj oceni, dovelo je do ispunjenja svih uslova predviđenih putokazom za liberalizaciju viznog režima, uz prekid ilegalne migracije, jačanje vladavine prava na svim nivoima, „sve do reformi predviđenih za liberalizaciju, kao i ispunjavanje međunarodnih obaveza“.\nSednice parlamentarnih odbora Evropskog parlamenta (EP) održavaju se jednom mesečno, kao i plenarne sednice EP, a Komitet za građanske slobode, pravdu i unutrašnje poslove (LIBE) o vizama će raspravljati na sednici 29. avgusta.\n„Izvestilac Evropskog parlamenta, prosleđuje mišljenje u LIBE, a ako je potrebno i drugim odborima parlamenta i predstavlja svoje mišljenje na plenarnoj sednici“, objasnila je za Hodža.\nOna se nada da će biti održati plenarna sednica EP na kojoj će prostom većinom glasova usvojiti mišljenje o vizama. U međuvremenu, nakon glasanja na parlamentarnoj sednici, nastavlja se postupak u Savetu Ministara, navodi RTK.\nKosovska ministarka za evropske integracije Durata Hodža uverena da će vizna liberalizacija biti završena u narednih nekoliko meseci.\n„Mi sa optimizmom gledamo na činjenicu da će se proces donošenja odluka završiti u toku ove godine“, rekla je Hodža.\nRumunija ne veruje u ukidanje viza građanima Kosova\nPotpredsednik EP: Ne bih o datumu za viznu liberalizaciju Kosova\nHodžaj: Od januara nova faza dijaloga uz učešće SAD, idemo na postizanje sporazuma\n"Ako Kosovo ne dobije stolicu u UN..."\nDa li je 11. novembar ključan za Kosovo i Metohiju?\n"Novosti": Vučić, Tramp i Makron traže rešenje za Kosovo\nBritanci izbacili Kosovo sa dnevnog reda. Dačić: Ovo je protiv interesa Srbije\nDačić: Novi pristup SAD u vezi sa Kosovom i Metohijom velika promena\nVlada cene osnovnih životnih namirnica; zabranjen izvoz evro dizela\nNajava državnog prvenstva\nLikovna kolonija u Domu penzionera\nPregled kombajna za žetvu 2022.


Grupni video pozivi na Viberu – aktivirani i za Srbiju! - ITmagazin\nNaslovna viber Grupni video pozivi na Viberu – aktivirani i za Srbiju!\nRakuten Viber je objavio da je nova funkcija grupnih video poziva od sada aktivirana za sve korisnike aplikacije širom sveta.\nTako će oni biti u mogućnosti da prenesu svoje poruke sagovornicima na najsadržajniji način, bez obzira na to da li se radilo o poslovnom onlajn sastanku, brzom video pozivu između članova porodice ili razmeni novosti među prijateljima. Viber grupe su stalno dostupne, uz visoki kvalitet veze i bez opterećivanja protoka podataka – kako bi 20 ljudi moglo da održi sastanak i sarađuje istovremeno. Uz to, ova nova funkcija je bezbedna za korisnike poput svih drugih na Viberu – što podrazumeva da Viber nema pristup podacima koji se razmenjuju tokom poziva – pružajući potpunu privatnost i pouzdanost onima koji je koriste.\nU slučaju da želite da održite onlajn sastanak sa saradnicima, školsko predavanje, čas vežbanja kod kuće, pokažete kulinarsko umeće ili podelite tajne svog uživanja u nekom hobiju – grupni video pozivi na Viberu su prava stvar za vas. U uslovima kada je i dalje preporučen određen nivo fizičkog distanciranja, oni će vam značajno pomoći da ostvarite komunikaciju na željenom nivou i uz pun audio-vizuelni doživljaj koji vam je potreban.\npritisnete novo „video“ dugme, dodato na vrh vašeg Viber ekrana – ili samo dodate još sagovornika u već uspostavljen video-poziv, i\nUživate u tome što se vidite i pričate sa svojim prijateljima, članovima porodice ili kolegama i koleginicama.\nPrilikom započinjanja grupnog poziva korisnik će moći da prikaže video svim njegovim učesnicima, dok će svaki od njih moći da „zakači“ na vrh svog ekrana svog izabranog sagovornika tokom trajanja poziva. Povrh toga, imaće mogućnost da isključe ton ili sliku tokom poziva, kao i da vide ko je to još učinio od drugih učesnika.\nKraći video o novoj funkciji Grupnih video poziva na Viberu ćete pronaći OVDE!\nPrethodni tekstKoliko vas koštaju nezahvalni klijenti?\nSledeći tekstO timskim i individualnim resursima – tempiranje forme\nViber nova funkcija – Reakcija u Zajednicama


Beljić blizu Voždovca, OFK Beograd doveo tandem iz Partizana | Novosti.RS\nBeljić blizu Voždovca, OFK Beograd doveo tandem iz Partizana\nsubota, 30. 08. 2014. u 19:56\nNekadašnji igrač "romantičara", a zatim Panseraikosa, Atromitosa, Pantrakikosa i Platanijasa, verovatno će u nedelju pojačati "zmajeve"\nU nedelju se završava prelazni rok u Srbiji, a klubovi koriste poslednje sate kako bi se pojačali za nastavak jesenje sezone.\nNikola Beljić je trenirao sa OFK Beogradom ali će u narednih godinu dana igrati najverovatnije za Voždovac. Nekadašnji igrač "romantičara", a zatim Panseraikosa, Atromitosa, Pantrakikosa i Platanijasa, verovatno će u nedelju pojačati "zmajeve".\nOFK Beograd će po svemu sudeći u nedelju registrovati Ivana Vukovića, 27-godišnjeg crnogorskog napadača koji stiže iz korejskog Seongnama. U subotu su profesionalne ugovore sa OFK Beogradom potpisala dvojica igrača Partizana iz generacije 1997: vezista Aleksa Denković i Nemanja Belaković.\nOdličan potez dovođenje Ivana Vukovića kojeg sam imao prilike gledati u CG i kad je igrao za splitski Hajduk. Konačno da OFK ima čestitog špica još od povrede Bogavca, a Čavrić da se vrati na krilo gde i pruža najviše.


Prvi korak u 2009. godinu prati velika bojazan građana Srbije da će na svojoj koži i novčanicima osetiti posledice svetske krize, i to u vidu slabljenja domaće valute u odnosu na evro, inflacije i poskupljenja kredita. Najpre smo slušali da bi od teške ekonomske situacije, s kojom se čitav Kompletan tekst\nVraćaju se bez žute banke!\nBEOGRAD - U Srbiju je u protekloj godini prisilno vraćeno oko 600 ilegalnih emigranata, dok je broj dobrovoljnih povratnika bio nekoliko puta veći.\nU 2009. inflacija od osam odsto\nBEOGRAD - Cilj monetarne politike u 2009. godini je da se nivo inflacije, i pored oscilacija, zadrži na nivou od osam odsto, navedeno je u Programu monetarne politike Narodne banke Srbije u ovoj godini.\nBEOGRAD - Elektroprivreda Srbije saopštila je da je 31. decembra 2008. ostvarena rekordna dnevna potrošnja struje od 154 miliona kilovat-sati.\nBEOGRAD - Oliver Dulić, resorni ministar, najavio je da će prioriteti Ministarstva životne sredine i prostornog planiranja u 2009. godini biti uvođenje reda u oblasti građevine i urbanizma i sprovođenje akcije „Očistimo Srbiju“. dalje


Predstavnici Srpske liste sa Palmerom i Kosnetom o položaju Srba, SPC i bezbednosti - Kosovo Online\n31. Maj 2021. • 15:03\nDelegacija Srpske liste predvođena predsednikom Goranom Rakićem, u kojoj su bili i potpredsednici Dalibor Jevtić i Igor Simić, sastala se danas u Prištini sa specijalnim predstavnikom SAD za Zapadni Balkan Metju Palmerom i ambasadorom SAD u Prištini Filipom Kosnetom.\nNa sastanku je bilo reči o političkoj situaciji na Kosovu, položaju srpskog naroda, Srpske pravoslavne crkve ali i o bezbednosnoj situaciji, navedeno je u saopštenju Srpske liste.\nPosebno je naglašena potreba za poštovanjem prava srpskog naroda, ali i za nastavkom dijaloga pod pokroviteljstvom Evropske unije između Beograda i Prištine, a u svetlu primene do sada postignutih sporazuma, pre svega u vezi sa Zajednicom srpskih opština, energetici i pravosuđu.\nSrpska lista Metju Palmer Filip Kosnet\nPalmer sa Abdidžikuom o ulozi SAD u dijalogu Beograda i Prištine\nZamenik pomoćnika američkog državnog sekretara Metju Palmer razgovarao je danas sa liderom Demokratskog sveza Kosova Ljumirom Abdidžikuom o ulozi Sjedinjenih Američkih Država u dijalogu Beograda i Prištine, prenosi Koha.\nBeriša: Dolazak Lajčaka i Palmera vidim kao nagradu Prištini, a Beograd će da kažnjavaju\nPalmer se sastao Hodžajem


Dodeljeni grantovi za bolje informisanje o Evropskoj Uniji – Kruševac PRESS\nAutor Redakcija\t Objavljeno 02.11.2017. 0\nNa svečanosti u EU info centru dodeljeni su mali grantovi za inovativne projekte informisanja o Evropskoj Uniji.\nGrantove je dobilo 10 organizacija iz različitih krajeva Srbije, lokalne organizacije civilnog društva, bibilioteke, univerziteti i mediji, koji su pobedili na konkursu „Evropa za mene“ koji je organizovao Evropski pokret u Srbiji.\nMeđu dobitnicima grantova je i Centar za istraživačko novinarstvo Kruševac – CINK koji će realizovati projekat “EU&You”.\nŠef za štampu, informisanje i komunikacije u Delegaciji Evropske unije u Srbiji Pol-Anri Prese rekao je da istraživanja pokazuju da građani nisu dovoljno informisani o procesu pristupanja Evropskoj Uniji niti kako će im taj proces doprineti u svakodnevnom životu.\nCINKEvropa za meneEvropska UnijaEvropski pokret u SrbijiIvan Knežević


Zlatna medalja za mačevalkinju Romanu Caran - ZenskiSport\nуторак , 18 септембар 2018\nPočetna / Sportovi / Profesionalni sport / Zlatna medalja za mačevalkinju Romanu Caran\nObjavio: ZenskiSport kategorija Profesionalni sport, Sportovi Komentariši\nOvog vikenda u Bugarskom odmaralištu Varna, održano je Seniorsko prvenstvo Balkana I jugoistočne Evrope u mačevanju.\nTim Srbije, koji je ove godine brojao 14 takmičara, vratio se sa zlatnim odličjem – Romana Caran je šampion Balkana. Romana je u finalu savladala Rumunku i dugogodišnju rivalku Sbirciu Ralucu sa sigurnih 15:12. i time odbranila titulu koju je osvojila prošle godine na domaćem terenu u Nišu i dokazala, još jednom, da je najbolja na Balkanu.\nNa takmičenju su učestvovali timovi iz 7 zemalja Balkana i jugoistočne Evrope, među kojima je bilo nekoliko takmičara i sudija učesnika Olimpijskih igara u Riu, ali i tim Rumunije, koja je u Riu u maču za dame ekipno osvojila zlatnu medalju.\nBalkanska prvenstva održavaju se od 1962. godine, a Romani je u karijeri ovo čak 4 medalja sa Seniorskih Balkanskih prvenstava, dva puta je bila zlatna, jednom srebrna i jednom bronzana.\nmacevanje romana caran\t2016-09-12\nTagovimacevanje romana caran\nNazad: MARIJI SUDIMAC ZLATO U SINGLU – BADMINTON\nNapred: DAME TRČE – Sombor 2016


Nikon S33 Pink digitalni fotoaparat cena, cene Srbija, prodaja Beograd Novi Sad Niš\nNikon S33 Pink digitalni fotoaparat cene\nNikon FOTOAPARAT S33 SET Pink\nSony DSC-W810 Pink digitalni fotoaparat\nEPonuda nije internet prodavnica već Vam omogućava da brzo i lako nađete Nikon S33 Pink digitalni fotoaparat po najjeftinijoj ceni. Naš cilj je da kupci budu što bolje informisani o ponudi Nikon digitalni fotoaparat S33 Pink na tržištu Srbije. Vrlo lako nalazite željeni proizvod za kategoriju Digitalni fotoaparati cene, ne morate da lutate od sajta do sajta za Nikon Digitalni fotoaparati, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Nikon S33 Pink digitalni fotoaparat sa PRODAVCEM. EPonuda ne može da garantuje potpunu tačnost specifikacije i slika za Nikon S33 Pink digitalni fotoaparat. Pre kupovine, podatke za Nikon digitalni fotoaparat S33 Pink proverite na sajtu PROIZVOĐAČA.\nNikon COOLPIX W300 crniNikon Z50 + 16-50mm f/4.5-6.3 VR + FTZ adapterNikon Z50 telo + FTZ adapterNikon D6 teloNikon Z50 (telo)Nikon D780 set sa 24-120mm VR f/4Nikon Coolpix P950Nikon D780 teloNikon Z50 - Set (Sa 16-50mm f/4.5-6.3 VR + FTZ adapt), CrniNikon Z 50 set 16-50mm f/3.5-6.3 VR + 50-250mm f/4.5-6.3 VRNikon COOLPIX W150 vodootporni FlowerNikon COOLPIX W150 vodootporni plaviNikon COOLPIX W150 vodootporni ResortNikon A1000 CrniNikon COOLPIX W150 vodootporni beliNikon Z6Nikon COOLPIX A1000 Sivi, WiFi, BluetoothNikon Coolpix B600 crveniNikon Coolpix B600 crniNikon Z6, Set (Sa FTZ adapterom), CrniNikon Z6, Set (Sa 24-70mm f4 + FTZ adapter), CrniNikon D5600 crni + objektiv 18-55mm AF-P VR DXNikon COOLPIX W300 NarandzastiNikon D5600 + AF-S DX 18-140 f/3.5-5.6G ED VRNikon COOLPIX W300 ZutiNikon P1000 COOLPIX crniNikon D5300 + 18-140mmNikon Coolpix W300 CamouflageNikon Z6 + 24-70/F4Nikon D3500 + 18-105mm VR\ncena od 29.984,00 din


U Leskovcu sutra 35. Sajam zapošljavanja, spisak poslodavaca - Televizija Leskovac\nU Leskovcu sutra 35. Sajam zapošljavanja, spisak poslodavaca\nLeskovačka filijala Nacionalne službe za zapošljavanje, nakon dvogodišnje pauze izazvane pandemijom kovida 19, sutra 20. aprila organizuje 35. Sajam zapošljavanja, koji će se održati u Leskovačkom kulturnom centru u periodu od 11 do 14 sati. Učešće je ove godine uzelo 15 poslodavaca, a u ponudi je 350 slobodnih radnih mesta.\nMeđu poslodavcima, koji su iz oblasti hemijske, prehrambene, tekstilne, elektro-industrije, ugostiteljstva i bankarstva, našla se i kompanija Erenli, koja će narednih meseci otvoriti novi pogon u Leskovcu. Pomenuta kompanija je, između ostalog, iskazala potrebu i za zanimanja za koja je neophodna visoka stručna sprema, poput administrativnih radnika, saradnika u logistici i ljudskim resursima.\n-Što se tiče traženih profila zanimanja, kada su u pitanju visokošlkolci, najtraženiji će biti diplomirani ekonomisti, menadžeri, pravnici, inženjeri prehrambene tehnologije, poljoprivredni, mašinski i elektro inženjeri, zapravo inženjeri tehničkih struka. Kada su u pitanju zanimanja srednje stručne spreme, tu će biti traženi konobari,kuvari, stolari, šivači, Prodavci, vozači i razne druge profesije – ističe Marija Stevanović, načelnica Odeljenja za posredovanje u zapošljavanjui planiranje karijere NSZ Leskovac.\nVeliki broj pozicija je za radnike u proizvodnji, za koja mogu konkurisati nezaposlena lica bez obzira na stepen kvalifikacije i obrazovanja. Pojedina radna mesta su odmah upražnjena, dok će neka biti slobodna u narednih šest meseci, naglašava naša sagovornica.\nSam Sajam zapošljavanja je jedan od vidova posredovanja u zapošljavanju i predstavlja mogućnost nezaposlenim licima da na jednom mestu konkurišu za više pozicija i kod više poslodavaca, dok poslodavcima omogućavaju da na jednom mestu od većeg broja nezaposlenih lica prikupe radne biografije i prijave za posao, da stvore svoju bazu podataka o nezaposlenim licima i da u budućnosti kontaktiraju ta lica kako bi izabrali što kvalitetniju radnu snagu.\nPored poslodavaca, na sutrašnjem sajmu biće promovidan i projekat radnih praksi koji realizuju Unicef i G grupa, a koji je namenjen mladima do 30 godina starosti.\nTags: NACIONALNA SLUŽBA ZA ZAPOŠLJAVANJE, Sajam zapošljavanja 2022. Leskovac\nPanorama, ponedeljak 18. april 2022.\nIzložba slika „Oko univerzuma“ Vladimira Aranđelovića Marsa u leskovačkoj biblioteci do 10. maja


Dinar stabilan i u narednim mesecima – Bankar.rs\nHome/ANALIZE/Dinar stabilan i u narednim mesecima\n“NBS je na međubankarskom deviznom tržištu neto prodala 1.450 miliona evra. Pri tome, Narodna banka se javljala kako na strani prodaje tako i na strani kupovine deviza, odnosno suočavala se i sa povremenim periodima jačanja dinara tokom 2020. godine. Napominjemo da je tokom prethodnih godina (2017-2019), reagujući na pritiske ka jačanju dinara, NBS u neto iznosu kupila preko 5 milijardi evra, obezbeđujući na taj način više nego dovoljno sredstava da po potrebi reaguje i kada su prisutni pritisci ka slabljenju dinara”, navode u NBS.\n“Zahvaljujući detaljnim analizama i praćenju tržišnih i ekonomskih kretanja kako u domaćem tako i u međunarodnom okruženju, sa ocenom potencijalnih uticaja globalnih dešavanja na domaće devizno tržište, Narodna banka Srbije reaguje adekvatno i blagovremeno na deviznom tržištu. Ta reakcija se ispoljava kroz kupovinu ili prodaju deviza – evra, u zavisnosti od prirode pritisaka na devizni kurs, kako bi sprečila prekomerne i fundamentalno neopravdane kratkoročne fluktuacije kursa dinara prema evru”, kažu u NBS.\n“Svojim proaktivnim pristupom i delovanjem, NBS je u poslednjih osam godina postigla i uspešno održava relativnu stabilnost deviznog kursa i to na efikasan i odgovoran način, vodeći računa kako o deviznom kursu tako i o deviznim rezervama zemlje. U periodima pritisaka ka jačanju dinara NBS je kupovala devize jačajući devizne rezerve, a u periodu pritisaka ka slabljenju dinara oprezno ih je trošila”, kažu u NBS.\n“U periodima pritisaka ka jačanju dinara Narodna banka Srbije je kupovala devize jačajući devizne rezerve, a u periodu pritisaka ka slabljenju dinara oprezno ih je trošila. Bruto devizne rezerve trenutno iznose 13,5 milijardi evra, odnosno nalaze se na dovoljno visokom i adekvatnom nivou prema svim pokazateljima i predstavljaju svojevrsni garant da postignuta stabilnost neće biti ugrožena. NBS će ostati posvećena očuvanju relativne stabilnosti na domaćem deviznom tržištu na način kako je to radila i do sada, odnosno nastojaće da i u narednom periodu očuva relativnu stabilnost kursa dinara prema evru, kao jednom od nosećih stubova opšte stabilnosti u zemlji”, objašnjavaju u NBS.\nDinar nbs Valute


Borci u KS o hapšenju Vranja: Pozivamo državne institucije da spriječe ponižavanje bh. građana - Index.ba\nNa današnjoj sjednici Koordinacionog odbora boračkih organizacija Kanton Sarajevo i Ministarstva za boračka pitanja Kantona Sarajevo na čelu sa ministrom Omerom Osmanovićem, razmatran je problem hapšenja pripadnika Oružanih snaga RBiH, te je zauzet stav u vezi sa hapšenjem Edina Vranja na granici sa Srbijom.\n– Ovim postupkom Srbije prema građanima BiH pokazuje se da je aktivno učestvovala u agresiji na Bosnu i Hercegovinu, te da nije odustala od ratnih ciljeva, kako na vojnim planovima tako i svojim pravosudnim institucijama pokušava nekim izmišljenim optužnicama pokazati da smo u ratnom periodu 1992-1995 svi činili zločine – saopćili su iz Koordinacije i dodali:\n– Da se radi o agresivnom napadu na sve časne pripadnike Oružanih snaga RBiH i namjernoj zamjeni uloge agresora i žrtve pokazuju činjenice da su vojska Jugoslavije i domaći kolaboracionisti stanovnike Goražda, gdje je tokom agresije boravio i Edin Vranj, u zaštićenoj zoni UN-a, držali u opsadi 1.336 dana bez struje, vode, hrane i komunikacije uz neprestano bjesomučno granatiranje tokom kojeg je ubijeno više od 2.000 civila, a od toga 148 djece.\nPozivaju sve institucije države Bosne i Hercegovine da se aktivno angažuju i spriječe u budućnosti maltretiranje i ponižavanje njenih građana ma gdje se oni u svijetu nalazili.\n– Koordinacioni odbor boračkih organizacija Kanton Sarajevo i Ministarstvo za boračka pitanja Kantona Sarajevo, učinit će sve u okviru zakonskih mogućnosti, da olakšaju prikupljanje dokaza za sve one časne pripadnike Oružanih snaga RBiH koji traže pravdu po sudovima pa i za Edina Vranja, kako bi dokazali svoju nevinost – zaključuju u saopćenju.\nPrethodni članakNajmanje milion afganistanske djece moglo bi umrijeti tokom krize\nNaredni članakU BiH danas 766 novozaraženih koronavirusom, preminulo 25 osoba


Pregled NBA sezone (Drugi deo)\nHome Intervjui i Analize Analize Pregled NBA sezone (Drugi deo)\nObjavljeno utorak, 30 jun 2015 07:38\nNastavljamo sa našim pregledom sezone lagano sa Central divizijom gde su finalisti NBA lige Klivlend Kavsi. Naravno, nećemo početi sa njima već sa najgorom ekipom u ovoj diviziji a to su...\nPistonsi su ekipa nezahvalna za neke analize. Šta se o njima stvarno može reći, može se verovatno sumirati u par reči. Igrali sporo, otpustili Džoša Smita, Dženings se povredio, izgubili 18 više utakmica nego što su pobedili, ponovo nisu ušli u plejof. Legitimni kandidat za postsezonu su čak i postali delimično kako se sezona išla ka kraju ali Bruklin, Boston, Majami, Šarlot i ostali su ipak mnogo bolje ekipe trenutno. Sten Van Gandi poznat je kao trener koji je prvenstveno razvio Dvajta Hauarda, čovek koji njeguje takozvani 4-out sistem sa krilnim centrom koji šuta sa perimetra. Zbog tog sistema puno se koristi šut za tri, koji kada se zatvori daje više prilike da centar postane glavna ofanzivna pretnja za protivničku ekipu. Iako je zbog Hauarda otpušten (Hauard je zatražio promenu trenera u Orlandu), teško je zamisliti Dvajta kao jednog jako dominantnog centra koji se razvio možda čak i izvan svog realnog plafona bez Van Gandija. Isto se očekuje i od Andrea Dramonda, najveće zvezde ovih Pistonsa koji bi mogao verovatno bez ikakvih problema da unese 95% centara u reket i dobija pasove od četvorice igrača koji stoje na perimetru. Igrajući ovaj sistem, Stan Van Gandi znatno umanjuje mogućnost protivničke ekipe da pomaže i udvaja centra, s obzirom da ako ne rotiraju dobro u odbrani, ostavljaju otvoren šut za tri poena. Naravno, kao i svaki ofanzivni sistem, da se implementira trebaju pravi igrači i dovoljno vremena, a vremena će SVG imati sasvim dovoljno, jer ga uprava ne planira skinuti s pozicije bez obzira na neuspešnu sezonu. Gledajući ugovore, imaju $49 miliona garantovano za sledeću sezonu, plus bi trebali da verovatno potpišu Greg Monroa kojem je istekao ugovor potpisan prošle godine za $5.5 miliona. Od ostalih će verovatno potpisati i Ređija Džeksona a za Tejšauna Princa se još uvek ništa ne zna. Dve najveće zvezde imaju još po jednu godinu na svom ugovoru pa bi sledeće leto za Pistonse moglo da bude zanimljivije od ovog.\nKada pogledate rekord ekipe, možda se može reći da je u pitanju neuspešna sezona. Radi se o finalisti Istočne konferencije iz 2014. godine i ekipi koja je defanzivna stena, neprobojna za mnoge ekipe. Međutim, vratimo film u august prošle godine, tačnije prvi dan tog letnjeg meseca. Skok nakon polaganja Džejmsa Hardena, slomljena noga, očaj na licu Pola Džordža, najveće zvezde Indiane i verovatno jednog od 10 najboljih igrača trenutno u NBA ligi. Sa tim gubitkom, i gubitkom Lensa Stivensona (koji se i nije nešto bolje proveo u svojoj novoj ekipi, više o tome u sledećem delu) Indiana je verovatno bila glavni favorit da se sa Nju Jorkom i Filadelfijom bori za što gori rekord. Naravno, defanziva je bila još uvek na vrhunskom nivou, Frank Vogel je možda i najbolji defanzivni specijalista lige ali bilo je pitanje ko će davati koševe? Kao prva opcija nametnuo se Džordž Hil, kao druga igrač koji je tek potpisao za ekipu Rodni Staki, a kao treća verovatno Roj Hibert. Ipak, odbili su da tankaju te su imali jednu legitimnu šansu sve do zadnje utakmice, gde su se ipak na to osmo mesto ugurali Netsi. Odigrati jednu ovako dobru sezonu bez jednog pravog skorera na rosteru, svakako treba skinuti kapu svakom igraču i posebno treneru Franku Vogelu. Pol Džordž je na kraju ipak odigrao šest utakmica i dao ukupno 53 poena i sada sledi jedna zanimljiva sezona. To kažem zato što su planovi Indiane vrlo konkretni – igrati onako kako sada igraju uspešne ekipe. Pol Džordž postati će četvorka, igrati će se sa mnogo šutera i bez pravog visokog igrača, što ostavlja Roja Hiberta bez neke uloge na parketu. Kada pogledamo ugovore, Roj Hibert ima plejer opciju koju će iskoristiti, ali će verovatno biti trejdovan što pre. Ne vide svrhu plaćanja njegovih $15 miliona ako on neće igrati pa tako Hiberta očekuje neka druga ekipa. Ko će to biti, ništa se još ne zna ali to je verovatno ono što će obilježiti ovo leto za Lerija Birda i ekipu.\nEkipa koja je meni lično prirasla srcu ove sezone. Sve je počelo tako što su mojoj ekipi (Bruklinu) „ukrali“ trenera Kida i tako u sledeću sezonu ušli sa mladim rosterom, novim trenerom i malim očekivanjima. Kada vam je glavno očekivanje ne biti ubedljivo zadnja ekipa u čitavoj ligi (10 pobeda manje od najgore ekipe Zapada) onda se teško možete razočarati, a vrlo lako usrećiti. A koliko su se u Milvokiju usrećili, to je nešto što je teško opisati. Najgora ekipa sezone 2013/14 završila je sezonu '14/'15 kao šesta na Istoku sa omjerom pobeda i poraza 41-41, što je napredak od čak 26 pobeda. Tim su vodili Brendon Najt (do trejda sa Finiksom i Filadelfijom, kojim su doveli Majkla Kartera-Vilijamsa), Janis Antetokumpo koji je odigrao odličnu sezonu te Kris Midlton koji izgleda kao ozbiljan dio budućnosti ove franšize. Janis je igrač koji je odmah po dolasku u ligu naterao ljude da ga primete, s obzirom da svojim izgledom stvarno liči na Kevina Durenta, a sada to radi svojim igrama, brzinom i svojim atletičkim sposobnostima. Nažalost, više od pola sezone nije odigrao Džabari Parker koji je po mnogima sledeća najveća zvezda u ligi (zajedno sa Endruom Viginsom) zbog povrede ali on se vraća još jači sledeće sezone, u to svi veruju. Ako je iko preskakako utakmice Baksa prošle sezone, to više sigurno neće raditi i oni će verovatno postati tzv. „League Pass“ tim, odnosno ekipa koja dobija kriminalno malo utakmica koje se prenose nacionalno, ali se masovno gledaju preko popularnog league passa kojeg NBA nudi za izuzetno malu cenu (oko 10€ mesečno) s obzirom na to šta se sve to nudi (nije reklama, samo drugarski savet, ako imate nekih 10ak eura viška a volite vrhunsku košarku, svakako probajte). Što se ugovora tiče, jedini bitniji igrač koji ostaje bez ugovora je Kris Midleton a on je već rekao da ostaje tu gde jeste. Međutim, većina jezgra ekipe ostaje bez ugovora sledeće sezone pa će tako sledeće leto biti mnogo zanimljivije od ovog.\nBulsi su imali još jednu standardnu sezonu. Najveći uspeh sezone je verovatno uspešan povratak Derika Rouza koji je imao jednu sasvim solidnu sezonu a drugi najveći uspeh je sigurno Džimi „Bakets“ Batler. Igrač koji je najviše napredovao predvodio je tim u poenima, imao je strašnu „contract“ godinu (contract godina je kada igrač igra svoju zadnju godinu starog ugovora i na svojim igrama u toj godini bazira visinu svojih potraživanja od ekipa koje ga žele) a Pau Gasol je izvukao sve iz sebe i odigrao verovatno svoju zadnju ol-star sezonu, s obzirom da ima 34 godine. 18 poena, skoro 12 skokova, skoro tri asistencije i skoro dvije blokade u proseku stvarno nije loše za ovog španskog veterana kojem je ovo bila 13. godina u ligi. Derik Rouz je odlično odradio svoj posao, išao je na poene prvenstveno zbog čega je imao smanjen broj asistencija pa je tako MVP 2011. godine napokon uspio da uveže veći broj utakmica nakon ogromnog broja povreda u njegovoj istoriji u ligi. Dva razočarenja su zasigurno Žoakim Noa i Dag MekDermot. Ovaj prvi je imao odličnu sezonu prošle godine, bio je dio ol-star ekipe Istoka a ove sezone su mu svi brojevi opali. Igrao je manje utakmica, manje je vremena provodio na parketu, davao pet poena manje u proseku te čak spao i ispod deset skokova po utakmici. Za MekDermota su Bulsi odustali od dva pika prve runde (jedan je bio Nurkić koji je bio dio druge all-rookie petorke) a dobili su navodnog specijalistu za tri poena koji je ove godine šutao 31% u tom segmentu. Osim toga, odigrao je ukupno 39 utakmica (36 u regularnom delu sezone, tri u plejofu) i imao samo tri poena u proseku. Za 11. izbor na NBA draftu, vrlo slabo. Što se tiče Bulsa i ugovora, sve što je bitno rečeno je u delu vezanom za Batlera.\nKralj se vratio kući, i sa sobom doveo Kevina Lava. Nova „velika trojka“ NBA lige oformila se u Klivlendu koji je imao neviđene sreće sa draft lutrijom (tri prva pika u četiri godine) i zbog iste je uspio da sastavi ekipu vrednu šampionata. Nije sve počelo bajno, Kevin Lav se na momente nije uklapao, išlo je jako loše, Dijon Vejters je bio izuzetno nezadovoljan, Dejvid Blat je bio pod ogromnim pritiskom i rekord je bio 19-20. Međutim uprava Klivlenda je napravila par odličnih poteza, od kojih je prvi bio dovođenje Timofeja Mozgova koji nije imao budućnost u Denveru a drugi izbacivanje problema iz svlačionice – Dijon Vejters je poslan u Oklahomu a svoj dom u Klivlendu su našli Šampert i Džej-Ar Smit. Polako ali sigurno Kavsi su krenuli da melju protivnike, trojka Džejms-Lav-Irving dobila je odlične saradnike u gore spomenutim igračima plus sa Tristanom Tompsonom i Metjuom Delavedovom koji su tu bili i pre Džejmsa. Naravno, tu je bilo i par vetarana poput Brendana Hejvuda, Šona Mariona, Majka Milera i zadnje dodanog Kendrika Perkinsa koji se nadao svom drugom prstenu. Nažalost, povrede su dotukle ovu ekipu, bez Irvinga i Lava (treba spomenuti sramotni potez Kelija Olinika koji je skratio prvi plejof Kevina Lava) Kralj nije mogao i Voriorsi su ipak osvojili trofej za najbolju ekipu u NBA ligi. Najveća pobeda je ipak povratak Džejmsa koji je potvrdio da ostaje i sledeće sezone, kao i Kevin Lav, tako ćemo imati sličnu situaciju i sledeće godine u Klivlendu. Vreme je za taj prsten, vreme je da Džejms koji je rođen 62 kilometra od grada Klivlenda napokon trofej nazvan po bivšem komesaru lige Lariju O'Brajenu donese svojoj kući. Iako igraju sporu i ponekad mučnu košarku gde se samo igra izolacija na Džejmsa, postoji ogroman broj „neutralaca“ odnosno neutralnih fanova koji su navijali za Kavse. Sledeća sezona je, kako svi očekuju, njihova a do te sledeće sezone, videti ćemo ko će na rosteru zameniti veliku većinu veterana koji će napustiti ovu ekipu. Sledeća je divizija sa neverovatnim Hoksima s kojom ćemo zaokružiti Istok. Sledeći dio očekujte u sledećih par dana.


DOBRA VEST ZA PENZIONERE\nIzvor: alo.rs,Lokalne novine | Obrenovac, 30.01.2018.\nCela Srbija će dobiti kartice\nMinistarstvo za rad radi na tome da karticu imaju i penzioneri van Beograda.\nZainteresovanost penzionera za senior-kartice je iz dana u dan sve veća, ali je sve više i seniora van Beograda koji su poželeli da ih imaju. Na pitanje da li postoji mogućnost da i penzioneri van prestonice imaju benefite i popuste koje uz senior-kartice daju brojne firme, a da ne nose sa sobom poslednji penzijski ček, da ne daju nikome svoju adresu ili matični broj, ministar za rad, zapošljavanje, boračka i socijalna pitanja Zoran Đorđević daje pozitivan odgovor. Kaže da u ministarstvu razmišljaju o tome da se ideja proširi na čitavu Srbiju, ali da projekt Senior-kartica nije u njihovoj, već u ingerenciji lokalnih samouprava.\n- Ministarstvo radi na tome da benefit imaju i penzioneri van Beograda. Beograd nam je dao odličan primer kako i na koji način bi trebalo da se ophodimo prema penzionerima i pokažemo još jednu vrstu brige za njih. Potencijala da se to proširi na celu Srbiju ima, ali sve zavisi od lokalnih samouprava. Međutim, imajući u vidu da neke lokalne samouprave mogu to da urade a neke ne, ministarstvo želi svim seniorima da izađe u susret - kaže Đorđević i dodaje da su zasad Novi Sad i Niš voljni da uvedu senior-kartice za penzionere na svojoj teritoriji.\nOno na pčemu ministarstvo radi može da bude nešto što će najstarijim građanima svakako olakšati kupovinu.\n- Ideja nam je da uvedemo identifikacione kartice u svim kategorijama, s kojima će penzioneri moći da se registruju i pazare bez toga da uz sebe u prodavnicu nose poslednji penzijski ček. Na toj kartici neće pisati adresa, iznos poslednje penzije ni njihov matični broj, jer to na neki način otkriva mnogo više o njima od onog što bi trebalo da zna onaj ko im daje popust ili gde kupuju. A i lakše im je za nošenje - kaže Đorđević i objašnjava da bi te kartice trebalo uvezati tako da penzioneri iz drugih mesta mogu da pazare s popustom u Beogradu i obrnuto, dvosmerno - da Beograđani mogu da kupuju, takođe s popustom, i van prestonice.


SK u Pekingu: Kovačeviću 12. pozicija vazdušnom puškom – Streljački savez Beograda\nSK u Pekingu: Kovačeviću 12. pozicija vazdušnom puškom\nNašim reprezentativcima je još jednom izmaklo finale na Svetskom kupu u Pekingu.\nČetvrtog dana u takmičenju vazdušnom puškom Lazar Kovačević je zauzeo 12. mesto u konkurenciji 100 strelaca. Od plasmana među osam najboljih delila su ga samo 0,4 kruga. U četvrtak, srpski miksevi puškom su zauzeli 11. i 13. mesto. Pre dva dana Milenko Sebić je bio 12, a Stevan Pletikosić 16. u gađanju malokalibarskom puškom iz trostava.\nSem Kovačevića vazdušnom puškom su se nadmetala još dvojica srpskih strelaca, Milenko Sebić je zauzeo 50. poziciju, a Milutin Stefanović je zbog kvara na pušci morao da odustane, posle 21. hica.\nKovačević je zabeležio 627,1 krug. U izjednačenoj borbi za plasman u nastavak takmičenja, kao osmi u finale je sa 627,5 krugova prošao iskusni Kinez Zičeng Hui, koje.\nKasnije u finalu, zlato je osvojio upravo Zičeng Hui četvrtoplasirani sa prošlogodišnjeg Svetskog prvenstva, koji je tako stigao do svoje desete medalje u Svetskom kupu. Srebro je osvojio 17-godišnji Divjanš Sing Panvar (Indija), šampion Azije vazdušnom puškom. Treći je bio dve godine stariji Grigorij Šamakov (Rusija, 19 godina), šampion Olimpijskih igara mladih vazdušnom puškom, u Buenos Ajresu 2018. Indijac i Rus su za svoje zemlje osvojili i olimpijske kvote.\nPrevious Post« Previous Srpskim miksevima puškom 11. i 13. mesto trećeg dana SK u Pekingu\nNext Post Finale Kupa Beograda: Zlatna odličja otišla na četiri adreseNext »


FOKUS NA SPORTSKIM I ELEKTRIČNIM AUTOMOBILIMA: Volkswagen otvara tri nove fabrike u Kini - GlobalCir\nFOKUS NA SPORTSKIM I ELEKTRIČNIM AUTOMOBILIMA: Volkswagen otvara tri nove fabrike u Kini\nNjemačka automobilska kompanija Folksvagen (VW) otvara tri nove fabrike u Kini sa lokalnim partnerom FAW Grupom, u sklopu napora da očuva lidersku poziciju na tom najvećem svjetskom tržištu automobila.\nDvije nove fabrike bit će otvorene u Tjenđinu i Fošanu, navodi se u saopštenju VW-a, i dodaje da je još jedna nova fabrika otvorena danas u gradu Chingdao, javlja njujorška agencija “Blumberg”.\nNajnovija postrojenja fokusirat će se na proizvodnju sportskih i električnih vozila, pri čemu bi fabrika u Fošanu trebalo da bude otvorena u junu, a u Tjenđinu u augustu.\nVW je u prvom ovogodišnjem kvartalu povećao prodaju u Kini za 13,4 odsto na 1,01 milion jedinica, i obećao je da će pokrenuti proizvodnju 40 energetski efikasnih modela u toj zemlji kroz sedam do osam godina.\nDOK TEL AVIV I MOSKVA ŠUTE, MEDIJI JAVLJAJU: Ruski avioni iznad Libana presreli izraelske i primorali ih da se udalje\nPROPAST POSLA VRIJEDNOG 12 MILIJARDI DOLARA! Da li će SAD zabraniti prodaju F-35 aviona Turskoj?!